**Programul Educație și Ocupare**

**Prioritate: 6 - Prevenirea părăsirii timpurii a școlii și creșterea accesului și a participării grupurilor dezavantajate la educație și formare profesională**

**Obiectiv specific:** ESO4.6 **Promovarea accesului egal la educație și formare de calitate și favorabile incluziunii, precum și a absolvirii acestora, în special pentru grupurile defavorizate, de la educația și îngrijirea timpurie, educația și formarea generală și profesională până la învățământul terțiar, precum și educația și învățarea în rândul adulților, inclusiv prin facilitarea mobilității în scop educațional pentru toți și a accesibilității pentru persoanele cu dizabilități** (FSE+)

**Tip de acțiune:6.f.6.-Intervenții pentru creșterea accesului și a participării la învățământul terțiar, în special pentru grupurile subreprezentate**

Ghidul Solicitantului

**„Primul student din familie”**



Sursă imagine: https://www.istockphoto.com/ro/ilustra%C8%9Bii/mother-daughter-graduation

2023

Contents

[1. PREAMBUL, ABREVIERI ȘI GLOSAR 5](#_Toc153887679)

[1.1 Preambul 5](#_Toc153887680)

[1.2 Abrevieri 5](#_Toc153887681)

[1.3 Glosar 6](#_Toc153887682)

[2. ELEMENTE DE CONTEXT 6](#_Toc153887683)

[2.1 Informații generale despre program 6](#_Toc153887684)

[2.2 Prioritatea/Fond/Obiectiv de politică/Obiectiv specific 10](#_Toc153887685)

[2.2.1 Reglementări europene și naționale, cadrul strategic, documente programatice aplicabile 11](#_Toc153887686)

[3. ASPECTE SPECIFICE APELURILOR DE PROIECTR 12](#_Toc153887687)

[3.1 Tipul de apel 12](#_Toc153887688)

[3.2 Forma de sprijin (granturi, instrumentele financiare, premii) 12](#_Toc153887689)

[3.3 Bugetul alocat apelului de proiecte 12](#_Toc153887690)

[3.4 Rata de cofinanțare 12](#_Toc153887691)

[3.5 Zona/zonele geografică(e) vizată(e) de apelul de proiecte 12](#_Toc153887692)

[3.6 Acțiuni sprijinite în cadrul apelurilor de proiecte 13](#_Toc153887693)

[3.7 Grup țintă vizat de apelurile de proiecte 13](#_Toc153887694)

[3.8 Indicatori 15](#_Toc153887695)

[3.8.1 Indicatori de realizare 15](#_Toc153887696)

[3.8.2 Indicatori de rezultat 15](#_Toc153887697)

[3.8.3 Indicatori suplimentari specifici Apelului de Proiecte (dacă este cazul) 16](#_Toc153887698)

[3.9 Rezultatele așteptate 16](#_Toc153887699)

[3.10 Operațiune de importanță strategică 17](#_Toc153887700)

[3.11 Investiții teritoriale integrate 17](#_Toc153887701)

[3.12 Dezvoltare locală plasată sub responsabilitatea comunității 17](#_Toc153887702)

[3.13 Reguli privind ajutorul de stat 17](#_Toc153887703)

[3.14 Reguli privind instrumentele financiare 17](#_Toc153887704)

[3.15 Acțiuni interregionale, transfrontaliere și transnaționale 17](#_Toc153887705)

[3.16 Principii orizontale 17](#_Toc153887706)

[3.17 Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice 18](#_Toc153887707)

[3.18 Caracterul durabil al proiectului 18](#_Toc153887708)

[3.19 Acțiuni menite să garanteze egalitatea de șanse, de gen, incluziunea și nediscriminarea 18](#_Toc153887709)

[3.20 Teme secundare 19](#_Toc153887710)

[3.21 Informarea și vizibilitatea sprijinului din fonduri 19](#_Toc153887711)

[4. INFORMAȚII ADMINISTRATIVE DESPRE APELUL DE PROIECTE 20](#_Toc153887712)

[4.1 Data deschiderii apelului de proiecte 20](#_Toc153887713)

[4.2 Perioada de pregătire a proiectelor 20](#_Toc153887714)

[4.3 Perioada de depunere a proiectelor 20](#_Toc153887715)

[4.3.1 Data și ora pentru începerea depunerii de proiecte 20](#_Toc153887716)

[4.3.2 Data și ora închiderii apelului de proiecte 20](#_Toc153887717)

[4.3.3Modalitatea de depunere a proiectelor 20](#_Toc153887718)

[5. CONDIȚII DE ELIGIBILITATE 20](#_Toc153887719)

[5.1 Eligibilitatea solicitanților și a partenerilor 21](#_Toc153887720)

[5.1.1Cerințe privind eligibilitatea solicitanților și partenerilor 21](#_Toc153887721)

[5.1.2 Categorii de solicitanți eligibili 21](#_Toc153887722)

[5.1.3 Categorii de parteneri eligibili 21](#_Toc153887723)

[5.1.4 Reguli și cerințe privind parteneriatul 21](#_Toc153887724)

[5.2 Eligibilitatea activităților 24](#_Toc153887725)

[5.2.1 Cerințe generale privind eligibilitatea activităților 24](#_Toc153887726)

[5.2.2 Activități eligibile 24](#_Toc153887727)

[5.2.3 Activitatea de bază 26](#_Toc153887728)

[5.2.4 Activități neeligibile 27](#_Toc153887729)

[5.3 Eligibilitatea cheltuielilor 27](#_Toc153887730)

[5.3.1 Baza legală pentru stabilirea eligibilității cheltuielilor 27](#_Toc153887731)

[5.3.2 Categorii și plafoane de cheltuieli eligibile 27](#_Toc153887732)

[5.3.3 Categorii de cheltuieli neeligibile 31](#_Toc153887733)

[5.3.4 Opțiuni de costuri simplificate. Costuri directe și costuri indirecte 32](#_Toc153887734)

[5.3.5 Opțiuni de costuri simplificate. Costuri unitare/sume forfetare și rate forfetare 33](#_Toc153887735)

[5.3.6 Finanțare nelegată de costuri 33](#_Toc153887736)

[5.4 Valoarea minimă și maximă eligibilă/nerambursabilă a unui proiect 33](#_Toc153887737)

[5.5 Cuantumul cofinanțării acordate 33](#_Toc153887738)

[5.6 Durata proiectului 33](#_Toc153887739)

[5.7 Alte cerințe de eligibilitate a proiectului 34](#_Toc153887740)

[6. INDICATORI DE ETAPĂ 34](#_Toc153887741)

[7. COMPLETAREA ȘI DEPUNEREA CERERILOR DE FINANȚARE 34](#_Toc153887742)

[7.1 Completarea formularului cererii 34](#_Toc153887743)

[7.2 Limba utilizată în completarea cererii de finanțare 34](#_Toc153887744)

[7.3 Metodologia de justificare și detaliere a bugetului cererii de finanțare 34](#_Toc153887745)

[7.4 Anexe și documente obligatorii la depunerea cererii 35](#_Toc153887746)

[7.5 Aspecte administrative privind depunerea cererii de finanțare 36](#_Toc153887747)

[7.6 Anexele și documente obligatorii la momentul contractării 36](#_Toc153887748)

[7.7 Renunțarea la cererea de finanțare 37](#_Toc153887749)

[8. PROCESUL DE EVALUARE, SELECȚIE ȘI CONTRACTARE A PROIECTELOR 37](#_Toc153887750)

[8.1 Principalele etape ale procesului de evaluare, selecție și contractare 37](#_Toc153887751)

[8.2 Conformitate administrativă – DECLARAȚIA UNICĂ 38](#_Toc153887752)

[8.3 Etapa de evaluare preliminară 38](#_Toc153887753)

[8.4 Evaluarea tehnică și financiară. Criterii de evaluare tehnică și financiară 38](#_Toc153887754)

[8.5 Aplicarea pragului de calitate 39](#_Toc153887755)

[8.6 Aplicarea pragului de excelență 39](#_Toc153887756)

[8.7 Notificarea rezultatului evaluării tehnice și financiare. 39](#_Toc153887757)

[8.8 Contestații 39](#_Toc153887758)

[8.9 Contractarea proiectelor 39](#_Toc153887759)

[8.9.2 Decizia de acordare/respingere a finanțării 40](#_Toc153887760)

[8.9.3 Definitivarea planului de monitorizare al proiectului 40](#_Toc153887761)

[8.9.4 Semnarea contractului de finanțare /emiterea deciziei de finanțare 40](#_Toc153887762)

[9. ASPECTE PRIVIND CONFLICTUL DE INTERESE 40](#_Toc153887763)

[10.ASPECTE PRIVIND PRELUCRAREA DATELOR CU CARACTER PERSONAL 42](#_Toc153887764)

[10. ASPECTE PRIVIND MONITORIZAREA TEHNICĂ ȘI RAPOARTELE DE PROGRES 42](#_Toc153887765)

[11.1 Rapoartele de progres 42](#_Toc153887766)

[11.2 Vizitele de monitorizare 42](#_Toc153887767)

[11.3 Mecanismul specific indicatorilor de etapă. Planul de monitorizare 42](#_Toc153887768)

[11. ASPECTE PRIVIND MANAGEMENTUL FINANCIAR 43](#_Toc153887769)

[12.1 Mecanismul cererilor de prefinanțare 43](#_Toc153887770)

[12.2 Mecanismul cererilor de plată 43](#_Toc153887771)

[12.3 Mecanismul cererilor de rambursare 43](#_Toc153887772)

[12.4 Graficul cererilor de prefinanțare/plată/rambursare 43](#_Toc153887773)

[12.5 Vizitele la fața locului 43](#_Toc153887774)

[13. MODIFICAREA GHIDULUI SOLICITANTULUI 43](#_Toc153887775)

[13.1 Aspectele care pot face obiectul modificărilor prevederilor ghidului solicitantului 43](#_Toc153887776)

[13.2 Condiții privind aplicarea modificărilor pentru cererile de finanțare aflate în procesul de selecție (condiții tranzitorii) 44](#_Toc153887777)

[14. ANEXE 44](#_Toc153887778)

[14.1. Anexa nr. 1. Declarație unică 44](#_Toc153887779)

[14.2. Anexa nr. 2. Criterii de evaluare tehnică și financiară preliminară 44](#_Toc153887780)

[14.3. Anexa nr. 3. Criterii de evaluare tehnică și financiară calitativă 44](#_Toc153887781)

[14.5. Anexa nr. 5. Model Declarație privind evaluarea conformității cu Carta drepturilor fundamentale ale Uniunii Europene 44](#_Toc153887782)

[14.6. Anexa nr. 6. Model Declarație privind evaluarea conformității cu Convenția ONU privind drepturile persoanelor cu dizabilități 44](#_Toc153887783)

# PREAMBUL, ABREVIERI ȘI GLOSAR

## Preambul

În cadrul domeniului prioritar Educație incluzivă de calitate pentru toți copiii, parte a **Raportului final al Proiectului „România Educată”** este prevăzut obiectivul O1.e. Dezvoltarea și implementarea unui pachet unitar de programe naționale de sprijin socio-economic, care să asigure accesul și integrarea copiilor și a tinerilor proveniți din familii defavorizate în forme de învățământ la toate nivelurile (inclusiv universitar). Obiectivul este exemplificat prin „lansarea unui program național de tipul «Primul student din familie», dedicat sprijinirii accesului la învățământ superior pentru copiii/tinerii din familiile în care ultimele două generații nu au absolvit studii superioare”[[1]](#footnote-1).

Prezentul apel pune în aplicare prevederile art. 121 alin. (8) din Legea învățământului superior nr. 199/2023. Astfel, unul dintre obiectivele Programului național de reducere a abandonului universitar (PNRAU), care urmează a fi adoptat prin hotărâre a guvernului, prevede „susținerea posibililor candidați la studiile de învățământ superior și a studenților care provin din familii care au un nivel scăzut de educație prin programe de tipul Primul student din familie. PNRAU va fi adoptat prin hotărâre a guvernului conform art. 121 alin. (7) din Legea învățământului superior nr. 199/2023.

Lansarea programului „Primul student din familie” este prevăzută și în cadrul Obiectivului nr. 1 – Acces echitabil la învățământ universitar de calitate, secțiunea *Învățământ universitar*, din Programul de guvernare 2023-2024. Acesta ar urma să contribuie la „crearea cadrului care permite un acces echitabil la studii universitare de calitate, pentru orice tânăr, indiferent de mediul socio-economic din care provine, fără nicio formă de discriminare”.

## Abrevieri

| **Abreviere** | **Denumire** | |
| --- | --- | --- |
| AM/AM PEO | Autoritatea de Management/Autoritatea de Management pentru Programul Educație și Ocupare (PEO) | |
| BS | Buget de stat | |
| CCOC | Centre de consiliere și orientare în carieră | |
| CE | Comisia Europeană | |
| FEDR | Fondul European de Dezvoltare Regionala | |
| FSE+ | Fondul Social European Plus | |
| IIS | Instituție de învățământ superior | |
| MIPE | Ministerul Investițiilor și Proiectelor Europene | |
| MySMIS2021/SMIS2021+ | Sistem de schimb electronic de date care permite schimbul de informații între solicitanți, potențiali solicitanți, beneficiari și autoritățile responsabile de programe și care acoperă întregul ciclu de viață al unui proiect finanțat. Aplicația electronică MySMIS2021/SMIS2021+ se încadrează în categoria mijloacelor ce asigură transmiterea de texte/documente și confirmarea primirii acestora. | |
| OI | Organism Intermediar | |
| OS | Obiectiv Specific | |
| OUG | Ordonanță de urgență a Guvernului României | |
| P | Prioritate | |
| PEO | Programul Educație și Ocupare | |
| PNRAU | Programul naţional de reducere a abandonului universitar |
| RST | Recomandări specifice de țară | |
| UE | Uniunea Europeană | |

## 1.3 Glosar

|  |  |
| --- | --- |
| Abandon universitar la nivelul unui ciclu de studiu | Abandonul universitar la nivelul unui ciclu de studiu reprezintă ponderea studenţilor din cadrul unei generaţii care nu au reuşit să absolve studiile în termen de 2 ani de la finalizarea duratei teoretice a programului de studiu |
| Apel de proiecte | Proces lansat de către AM PEO în vederea selectării unor operațiuni cu finanțare în cadrul Programului Educație și Ocupare. | |
| Locuri de muncă ecologice | Locurile de muncă prin care se contribuie la conservarea sau refacerea mediului, prin minimizarea daunelor și conservarea resurselor naturale | | |
| Primul student din familie | Studentul înmatriculat la o instituție de învățământ superior, de stat, ai cărui părinți sau frați/surori nu au obținut o diplomă de studii universitare sau nu au fost înmatriculați în cadrul unei institu’ii de învățământ superior. | | |

# ELEMENTE DE CONTEXT

## **Informații generale despre program**

Apelurile de proiecte este finanțat prin Programul Educație și Ocupare, respectiv din:

* **Prioritatea 6** - Prevenirea părăsirii timpurii a școlii și creșterea accesului și a participării grupurilor dezavantajate la educație și formare profesională;
* **Obiectiv specific** ESO4.6. - Promovarea accesului egal la educație și formare de calitate și favorabile incluziunii, precum și a absolvirii acestora, în special pentru grupurile defavorizate, de la educația și îngrijirea timpurie, educația și formarea generală și profesională până la învățământul terțiar, inclusiv prin facilitarea mobilității în scop educațional pentru toți și a accesibilității pentru persoanele cu dizabilități.
* **Tipul de acțiune 6.f.6** - Intervenții pentru creșterea accesului și a participării la învățământul terțiar, în special pentru grupurile subreprezentate.

**Accesul dificil la studiile superioare reprezintă una dintre principalele cauze pentru care România este statul cu cea mai mică rată de absolvire a învățământului terțiar din toate țările UE[[2]](#footnote-2).** În 2021, rata de absolvire a învățământului terțiar în România a fost de 23,3%, aproape jumătate din media UE (41,2%). Procentul redus de absolvenți de studii superioare reprezintă o problemă cu rădăcini adânci, favorizate inclusiv de probleme care afectează învățământul preuniversitar.

Prezentarea indicatorilor-cheie privind absolvirea învățământului terțiar în rândul populației cu vârsta între 25 și 34 ani.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  | România | |  | | UE | | |
| Ținte la nivelul UE | **Țintă pentru 2030** | **2011** | **2021** |  | | **2011** | | **2021** |
| Absolvirea învățământului terțiar (vârsta 25-34 de ani) | >=45% | 22,5% | 23,3% |  | | 33,0% | | 41,2% |
|  | | | | | | | | |
|  | **Indicatori de echitate** | **România** | |  | **UE** | | | |
| Absolvirea învățământului terțiar (vârsta 25-34 de ani) | Persoane autohtone | 22,5% | 23,2% |  | 34,3% | | 42,1% | |
| Persoane născute în UE | - | - |  | 28,8% | | 40,7% | |
| Persoane născute în afara UE | - | - |  | 23,4% | | 34,7% | |

**Sursa:** Eurostat (UOE, LFS, COFOG); OCDE (PISA), apud. *Monitorul educației și formării 2022*, indicatorii-cheie pentru România.

**Tranziția de la învățământul preuniversitar la universitar este îngreunată** de un cumul de factori printre care părăsirea timpurie a școlii, precum și rata scăzută de promovare a examenului de Bacalaureat (mai ales în mediul rural și în comunitățile socio-economice dezavantajate, care duce la o rată de cuprindere scăzută a absolvenților de liceu în universități.

Egalitatea de șanse este o provocare semnificativă, cu o rată deosebit de scăzută de absolvire a învățământului terțiar în zonele rurale (8,2% în 2021 față de media UE de 29,6%). Deși majoritatea populației din România trăiește în mediul rural, numărul de unități de învățământ preuniversitar de pe raza UAT-urilor în rural este semnificativ redus față de cele din urban. Problemele legate de echitate și de accesul egal la educație reprezintă, așadar, un alt aspect care trebuie luat în calcul în analiza de nevoi care va sta la baza demersurilor menite să crească numărul absolvenților de studii universitare.

Un raport al UEFISCDI[[3]](#footnote-3), care analizează datele înregistrate la examenul național de Bacalaureat 2017-2018, relevă și diferențele majore dintre numărul de înscriși la acest examen, în funcție de mediul din care provin: elevii din urban se înscriu în proporție de **84,41%** la examenul de BAC după absolvirea liceului, în timp ce, în rural, doar **64,79%** aleg să susțină examenul sumativ care reprezintă criteriul de eligibilitate pentru admiterea în învățământul superior. Situația devine și mai îngrijorătoare atunci când sunt publicate rezultatele examenului: în rural, **puțin peste jumătate** din candidați reușesc să promoveze. Acest lucru se datorează în principal resurselor limitate (materiale, financiare, educaționale etc.) la care au acces elevii și profesorii care își desfășoară activitatea în mediul rural.

Ministerul Educației a adoptat o serie de politici în acest sens, principala fiind concretizată prin alocarea unor locuri speciale dedicate absolvenților de licee din mediul rural în cadrul învățământului superior. Totuși, procentul de absolvenți provenind din acest mediu rămâne unul scăzut, studenții care au acest statut socio-economic tinzând să obțină o performanță academică mai redusă, însă doar în cazul primilor ani de studiu. În plus, există o distribuție inegală a studenților în funcție de mediul de proveniență geografic, prin raportare la tipul de universitate. Serviciile suport oferite studenților care provin din acest mediu conduc la o „egalitate fragilă” pe parcursul anilor de studiu cu cei din mediul urban[[4]](#footnote-4).

**Rata de cuprindere a absolvenților de liceu în învățământul superior** este influențată și de alte criterii externe, precum resursele și oportunitățile accesibile în mod fundamental diferit în funcție de regiune (dezvoltată/mai puțin dezvoltată). Astfel, regiunea **București-Ilfov**, având un **nivel de dezvoltare ridicat**, înregistrează cel mai ridicat procent de absolvenți de liceu cu diplomă de bacalaureat care au ales să își continue studiile în învățământul superior (**51,53%)**.La polul opus, în regiunea Nord-Est, unde se înregistrează printre cele mai scăzute niveluri de dezvoltare, doar **39.47%** dintre absolvenții de liceu cu diplomă de Bacalaureat fac acest pas.

În tot acest tablou al spectrului educațional din România, primii studenți din familie întâmpină dificultăți suplimentare, atât înainte, cât și ulterior absolvirii studiilor superioare. Altminteri, chiar dacă avem în vedere o categorie de potențiali candidați la studii superioare prea puțin cercetată în România, la nivel internațional există un număr impresionant de analize pe această temă, astfel de politici fiind aplicate în mai multe state. Per ansamblu, există mai mulți cercetători care au apreciat că primii studenți din familie nu beneficiază de suficiente forme de capital uman pentru a beneficia de o mobilitate socială ascendentă, specifică absolvenților de studii superioare[[5]](#footnote-5). Prin urmare, aceștia au nevoie de sprijin suplimentar din partea autorităților publice și, după caz, a instituțiilor de învățământ superior, precum și din partea altor părți implicate în procesul educațional. Sprijinul vizează creșterea nivelului de capital aspirațional, lingvistic, familial, social, navigațional sau rezilient[[6]](#footnote-6). De asemenea, sprijinul acordat de către familii este esențial în majoritatea cazurilor în care s-a înregistrat un succes academic în rândul primilor studenți în familie, al celor care „au rupt tradiția” și absolvit studiile universitare.

Principalele trăsături ale elevilor care provin dintr-o familie cu stoc educațional redus pot fi sintetizate astfel:

* Tranziție îngreunată între învățământul preuniversitar și cel universitar prin comparație cu colegii ai căror părinți au absolvit studii superioare[[7]](#footnote-7);
* Rezultatele școlare și pregătirea educațională a primilor studenți din familie este mai redusă, unul dintre principalele motive fiind lipsa de acces la informație și acces la unități de învățământ de calitate[[8]](#footnote-8);
* Primii studenți din familie au un acces mai restrâns la servicii de consiliere și orientare, ceea ce poate determina un parcurs educațional inadecvat în raport cu competențele, aptitudinile și cunoștințele acumulate[[9]](#footnote-9).

Datele colectate în cadrul unui studiu privind angajabilitatea absolvenților de învățământ superior din România în 2021, realizat de UEFISCDI[[10]](#footnote-10), au arătat că, incidența primilor studenți din familie din mediul rural este de 1,5 ori mai mare decât în rândul colegilor. De asemenea, aceștia au o medie mai mică la examenul de bacalaureat (8,22 în comparație cu 8,44 față de cei care au cel puțin un părinte absolvent de studii superioare).

Pe termen scurt după absolvirea învățământului superior, aceștia tind să obțină **venituri cu până la 11% mai mici** decât colegii lor, indiferent de generație sau de nivel de studiu. Durata de timp până în momentul angajării a fost, de asemenea, mai mare. Șansele ca primii studenți din familie să fie supracalificați (să exercite o ocupație pentru care nu este nevoie de studii superioare) sunt semnificative.

Similar, imediat după finalizarea studiilor licență, aproape 4 din 10 dintre primii studenți din familie sunt supracalificați (**36,69%)**, prin comparație cu cei care provin dintr-o familie cu un stoc superior de educație (**23,8%**). Chiar dacă pe termen mediu, situația se îmbunătățește, primii absolvenți de studii superioare continuă să fie într-o mai mare preponderență supracalificați prin comparație cu colegii lor, ceea ce atrage, inerent, un statut ocupațional inferior și venituri mai mici.

Datele prezentate mai sus se referă la absolvenții de studii superioare care au acest profil și nu surprind componenta de abandon universitar. Astfel, în contextul unei rate de abandon universitar semnificative, se impune o „**distribuire eficientă a resurselor pe bază de nevoi**”, astfel încât acestea să fie îndreptate către studenții care au cea mai mare nevoie. În conformitate cu ținta prevăzută în Proiectul „România Educată” care vizează o rată de abandon de maxim 33%, sunt necesare măsuri energice pentru a reduce abandonul universitar de la un procent aproximativ de 48,65%[[11]](#footnote-11).

Este evidentă, prin urmare, evidentă nevoia de implementare a unor politici publice educaționale care să crească, pe termen mediu și lung, numărul de absolvenți de liceu care aleg să urmeze și să finalizeze studiile universitare, precum și nevoia de atragere a investiții în zonele cu oportunități reduse de dezvoltare.

Prezentele apeluri de proiect răspund țintelor strategice asumate prin Proiectul „România Educată” privind ponderea absolvenților de studii superioare în totalul populației cu vârsta între 25 și 34 ani, respectiv privind reducerea abandonului universitar.

Pentru atingerea țintei propuse prin Proiectul „România Educată, privind ponderea absolvenților de studii superioare (vârsta 25-34 de ani), prin prezentele apeluri de proiecte, finanțează măsuri de prevenție, măsuri de intervenție și măsuri compensatorii[[12]](#footnote-12), astfel cum sunt detaliate la punctul 5.2.2. *Activități eligibile din cadrul subcapitolului*, 5.2 *Eligibilitatea activităților*, din prezentul Ghid și vizează atât regiunile mai puțin dezvoltate ale României, cât și regiunea mai dezvoltată (București-Ilfov).

## Prioritatea/Fond/Obiectiv de politică/Obiectiv specific

În conformitate cu prioritățile Obiectivului de Politica 4 al UE „O Europă mai socială, prin implementarea Pilonului european al drepturilor sociale”, pentru perioada 2021-2027, Agenda pentru competențe în Europa, Planul de Acțiune pentru Educația Digitală (2021-2027), Pactul Verde European și Obiectivele de Dezvoltare Durabilă, cadrul strategic național RO Edu, una din intervențiile PEO din cadrul Priorității 6 are ca scop prevenirea părăsirii timpurii a școlii și creșterea accesului și a participării grupurilor dezavantajate la educație. Astfel, în cadrul Priorității 6. *Prevenirea părăsirii timpurii a școlii și creșterea accesului și a participării grupurilor dezavantajate la educație* aferentă **obiectiv specific** ESO4.6- Promovarea accesului egal la educație și formare de calitate și favorabile incluziunii, precum și a absolvirii acestora, în special pentru grupurile defavorizate, de la educația și îngrijirea timpurie, educația și formarea generală și profesională până la învățământul terțiar, inclusiv prin facilitarea mobilității în scop educațional pentru toți și a accesibilității pentru persoanele cu dizabilități (FSE+) se finanțează **acțiunea 6.f.6** - Intervenții pentru creșterea accesului și a participării la învățământul terțiar, în special pentru grupurile subreprezentate (persoane cu CES, absolvenți de liceu din mediul rural, persoane aparținând minorității roma ș.a.).

Prezentele apeluri de proiecte răspund țintelor strategice asumate prin Proiectul „România Educată” privind ponderea absolvenților de studii superioare în totalul populației cu vârsta între 25 și 34 ani, urmărind creșterea accesul în învățământul superior și reducerea abandonului universitar.

**Indicatori strategici privind învățământul superior la orizont 2020/2030**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Nume indicator | Ținte pro-puse România  2030 | Surse date pentru  România 2030 | | Ținte pro- puse UE  2030 | Surse date pentru UE  2030 | Ținte atinse  România  2020 | Ținte atinse  UE  2020 | Surse date 2020 |
| Ponderea absolvenților de studii superioare | cel puțin 40% (30-34 ani) | Raportul final al Proiectului „România educată”  **Alți indicatori asociați:**  2030 - finalizarea studiilor de către minimum două treimi dintre cei înscriși în anul I;  2030 - 20% dintre absolvenții de licență și master participa la mobilități externe;  2030 - cel puțin 10% studenți internaționali (din totalul studenților înmatriculați). | ≥45% (2025)  (25-34 ani) | | Monitorul Educației și Formării, COM,2022 | 24,9%  (30-34 ani) | 40,5%  (30-34 ani) | Monitorul Educației și Formării, COM, 2022  Eurostat- 40,3% |

### Reglementări europene și naționale, cadrul strategic, documente programatice aplicabile

1. Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
2. Regulamentul (UE) 2021/1057 al Parlamentului European și al Consiliului din 24 iunie 2021 de instituire a Fondului social european Plus (FSE+) și de abrogare a Regulamentului (UE) nr. 1296/2013;
3. OUG nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare;
4. OUG nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021-2027;
5. Legea învățământului superior nr. 199/2023;
6. Strategia națională privind incluziunea socială și reducerea sărăciei pentru perioada 2022-2027
7. Strategia națională pentru ocuparea forței de muncă 2021-2027;
8. Strategia națională pentru dezvoltare durabilă a României 2030;
9. Strategia națională privind Educația pentru mediu și schimbări climatice;
10. Strategia națională pentru egalitatea de gen 2021-2027<
11. Raport de evaluare POCU 2014-2020.

# ASPECTE SPECIFICE APELURILOR DE PROIECTR

## Tipul de apel

Aceste apeluri de proiecte sunt de tip competitiv, cu termen limită de depunere.

## Forma de sprijin (granturi, instrumentele financiare, premii)

Având în vedere că tipurile de acțiuni susținute în cadrul apelurilor nu generează venituri, sprijinul va fi acordat sub formă de granturi și nu prin intermediul instrumentelor financiare.

## Bugetul alocat apelului de proiecte

Bugetul total alocat apelurilor de proiecte este de 50 milioane euro, din care contribuția UE+contribuția națională), repartizat la nivelul categoriilor de regiuni după cum urmează:

* pentru **regiunile mai puțin dezvoltate** (Nord-Est, Sud-Est, Sud-Muntenia, Sud-Vest Oltenia, Nord-Vest, Vest și Centru), suma totală disponibilă este de 44.970.414,50 euro, din care contribuția UE este de 38.224.849,78euro (corespunzând unei contribuții UE de 85%), iar contribuția națională este 6.745.564,72 euro (corespunzând unei contribuții naționale de 15%);
* pentru **regiunea dezvoltată** (București-Ilfov), suma totală disponibilă este de 5.029.585,5 euro, din care contribuția UE este de 2.011.834,20 euro (corespunzând unei contribuții UE de 40%), iar contribuția națională este de 3.017.751,30 euro (corespunzând unei contribuții naționale de 60%).

## Rata de cofinanțare

Cuantumul asistenței financiare nerambursabile se stabilește în mod individual, în funcție de modalitatea de organizare juridică a solicitantului (liderului de parteneriat și partenerilor) în conformitate cu subcapitolul 2.2. „Cofinanțarea proprie minimă a beneficiarului“ din Ghidul Solicitantului Condiții Generale PEO. Valoarea cheltuielilor nerambursabile reprezintă 100% din bugetul proiectului.

Rata de cofinanțare, din Fondul Social European Plus, în cadrul prezentelor apeluri este de:

❖ 85% în cadrul operațiunilor implementate în regiunile mai puțin dezvoltate

❖ 40% în cadrul operațiunilor implementate în regiunea mai dezvoltată.

## Zona/zonele geografică(e) vizată(e) de apelul de proiecte

Prezentul Ghid al Solicitantului reglementează condițiile de finanțare aferente următoarelor apeluri:

❖ apelul care vizează regiunile mai puțin dezvoltate ale României: Nord-Est, Sud-Est, Sud-Muntenia, Sud-Vest Oltenia, Nord-Vest, Vest și Centru;

❖ apelul dedicat Regiunii dezvoltate București Ilfov.

Un proiect depus în cadrul acestor apeluri poate fi implementat:

1. într-una sau în mai multe din regiunile mai puțin dezvoltate dintre cele menționate mai sus;
2. la nivelul regiunii dezvoltate București-Ilfov.

**Încadrarea unei operațiuni pe tipuri de regiuni (mai puțin dezvoltate versus mai dezvoltată) se realizează în mod exclusiv pe baza domiciliului elevilor/studenților ce vor face parte din grupul țintă.**

**În cadrul apelului care vizează regiuni mai puțin dezvoltate vor putea fi depuse proiecte care să includă grup țintă reprezentat de elevi/studenți cu domiciliul într-o regiune mai puțin dezvoltată.**

**În cadrul apelului care vizează regiunea dezvoltată București-Ilfov vor putea fi depuse proiecte care să includă grup țintă reprezentat de elevi/studenți cu domiciliul în regiunea dezvoltată.**

## Acțiuni sprijinite în cadrul apelurilor de proiecte

Prezentele apeluri de proiecte urmăresc finanțarea măsurilor dedicate creșterii accesului la studii universitare, respectiv a celor care au în vedere prevenirea și combaterea abandonului universitar prin:

1. **Măsuri de tip „punte” în vederea sprijinirii tranziției la studiile universitare,** **începând cu clasa a XI-a;**
2. **Măsuri pentru combaterea reducerii abandonului universitar în rândul studenților proveniți din familii cu un nivel scăzut de educație;**
3. **Măsuri dedicate accesibilizării instituțiilor de învățământ superior, inclusiv prin achiziția de echipamente IT și dezvoltarea de instrumente specifice procesele educaționale care includ studenți cu dizabilități.**

## Grup țintă vizat de apelurile de proiecte

În cadrul prezentei cereri de propuneri de proiecte, grupul țintă este format din **elevi ISCED 3-4** și din **studenți înmatriculați într-un program de nivel ISCED 6**, cu domiciliul în oricare regiune eligibilă:

* pentru apelul dedicat regiunilor mai puțin dezvoltate - Est, Sud-Est, Sud-Muntenia, Sud-Vest Oltenia, Nord-Vest, Vest și Centru;
* pentru apelul dedicat regiunii dezvoltate - București-Ilfov.

**Valorile minime ale grupul țintă eligibil** sunt următoarele:

|  |  |  |  |
| --- | --- | --- | --- |
| *Obiectiv specific* | *Categorie grup țintă* | *Valoarea minimă obligatorie per proiect – Regiune dezvoltată* | *Valoarea minimă obligatorie per proiect – Regiuni mai puțin dezvoltate* |
| ESO4.6. | Elevi (ISCED 3-4), din care: | 150 | 150 |
| Elevi de etnie roma (ISCED 3-4) | 15 | 15 |
| Studenți (ISCED 6) înmatriculați la studii universitare de licență, din care: | 150 | 150 |
| Studenți de etnie roma (ISCED 6) înmatriculați la studii universitare de licență | 15 | 15 |

Pentru a fi eligibile, persoanele din grupul țintă îndeplinesc la data intrării în operațiune următoarele condiții:

* sunt înmatriculate ca elevi în unități de învățâmânt preuniversitar de stat /studenți în instituții de învăţământ superior publice.

Apartenența la grupul țintă se va realiza la data la care persoana va beneficia pentru prima dată de sprijinul oferit prin proiect, prin următoarele documente justificative:

* + adeverința de elev/student eliberată de unitate de învățământ prin care se atestă faptul că beneficiază de bursă socială conform prevederilor art. 10 alin. (9) lit. b) din OME nr. 6.463/2023 privind aprobarea Criteriilor generale de acordare a burselor și a altor forme de sprijin financiar de la bugetul de stat pentru studenții și cursanții din învățământul superior de stat, învățământ cu frecvență, fiind vorba de studenți cu handicap locomotor și încadrați într-un grad de invaliditate.
  + copia actului de identitate, iar pentru minori, acordul părintelui/tutorelui legal cu privire la participarea la proiect a elevului/studentului.

La înscrierea în grupul țintă al proiectului vor fi recrutați, cu prioritate, elevii și studenții proveniți din medii și grupuri dezavantajate:

* persoane cu nivel educațional al părinților scăzut;
* elevi / studenți de etnie romă;
* persoane cu dizabilități;
* din mediul rural sau urban mic / din zone izolate sau segregate rezidențial;
* persoane cu părinții plecați la muncă în străinătate, din familii numeroase ori monoparentale, cu statut socio-economic scăzut, cu copii în întreținere.

**În ceea ce privește identificarea și selectarea grupului țintă, solicitantul poate atașa la cererea de finanțare *Metodologia de identificare și recrutare a grupului țintă*. Acest document este opțional, dar pentru care se acordă punctaj suplimentar.** Beneficiarii de finanțare nerambursabilă au obligația de a respecta prevederile Regulamentului (UE) nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date (Regulamentul general privind protecția datelor), transpuse în legislația națională prin Legea nr. 190/2018 privind măsuri de punere în aplicare a Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), cu modificările ulterioare, precum și prevederile Directivei 2002/58/CE privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpusă în legislația națională prin Legea nr. 506/2004 privind prelucrarea datelor cu caracter personal și protecția vieții private în sectorul comunicațiilor electronice, cu modificările și completările ulterioare. Astfel, participanții la activitățile proiectului vor fi informați despre obligativitatea de a furniza datele lor personale și despre faptul că datele lor personale vor fi prelucrate în aplicațiile electronice SMIS/MySMIS, în toate fazele de evaluare/contractare/implementare/sustenabilitate a proiectului, cu respectarea dispozițiilor legale menționate. Beneficiarii trebuie să facă dovada ca au obținut consimțământul pentru prelucrarea datelor cu caracter personal de la fiecare participant, în conformitate cu prevederile legale menționate. Depunerea cererii de finanțare reprezintă un angajament ferm privind acordul solicitantului în nume propriu și/sau pentru interpuși, cu privire la prelucrarea datelor cu caracter personal procesate în evaluarea proiectului.

Grupul țintă eligibil în cadrul acestor apeluri de proiecte poate include numai persoane cu domiciliul legal în România.

## Indicatori

### 3.8.1 Indicatori de realizare

|  |  |  |  |
| --- | --- | --- | --- |
| Tip regiune | Cod indicator | Denumire indicator | Țintă minimă/proiect |
| Regiune mai dezvoltată | EECO06+07\*) | Copii și tineri | 300 |
| Regiuni mai puțin dezvoltate | EECO06+07\*) | Copii și tineri | 300 |
| Regiune mai dezvoltată | 5SO05 | Copii și tineri roma | 30 |
| Regiuni mai puțin dezvoltate | 5SO05 | Copii și tineri roma | 30 |

### 3.8.2 Indicatori de rezultat

|  |  |  |  |
| --- | --- | --- | --- |
| Tip regiune | Cod indicator | Denumire indicator | Ținta minimă solicitată |
| Regiune mai dezvoltată | 5SR09 | Participanți rămași în sistemul de educație sau care și-au îmbunătățit nivelul de educație | 90% din valoarea asumată a indicatorului de realizare EECO06+07 – Copii și tineri |
| Regiuni mai puțin dezvoltate | 5SR09 | Participanți rămași în sistemul de educație sau care și-au îmbunătățit nivelul de educație | 90% din valoarea asumată a indicatorului de realizare EECO06+07 – Copii și tineri |
| Regiune mai dezvoltată | 5SR09.01 | Participanți roma rămași în sistemul de educație sau care și-au îmbunătățit nivelul de educație | 40% din valoarea indicatorului de realizare 5SO05 – Copii și tineri roma |
| Regiuni mai puțin dezvoltate | 5SR09.01 | Participanți roma rămași în sistemul de educație sau care și-au îmbunătățit nivelul de educație | 40% din valoarea indicatorului de realizare 5SO05 – Copii și tineri roma |

**Toți indicatorii de realizare și de rezultat de mai sus sunt obligatorii pentru fiecare proiect finanțat în cadrul acestor apeluri de proiecte.**

**Proiectele care vor include un număr mai mare, decât valoarea minimă de participanți, vor primi punctaj suplimentar.**

Definiții indicatori:

**Indicatorul EECO06+07 „Copii și tineri”** reprezintă numărul de:

1. studenți, cu vârsta cuprinsă între 18 și 29 ani, la intrarea în operațiune, înmatriculați în cadrul unei unități de învățământ superior public într-un program de nivel ISCED 6, proveniți din medii și grupuri dezavantajate (din mediul rural sau urban mic, zone izolate sau segregate rezidențial, cu dizabilități, de etnie romă, cu părinții plecați la muncă în străinătate, din familii numeroase ori monoparentale, cu statut socio-economic scăzut, cu nivel educațional al părinților scăzut, cu copii în întreținere care beneficiază de sprijin pentru reducerea riscului de abandon universitar și pentru a rămâne inmatriculați în instituțiile de învățânt superior.
2. elevi înmatriculați în învățământul preuniversitar, ISCED 3-4, care beneficiază de sprijin prin participarea la activități pentru promovarea examenului de bacalaureat și tranziția în învățământul superior.

**Indicatorul de realizare 5SO05: Copii și tineri roma reprezintă un indicator specific care măsoară doar participanții de etnie romă** din participanții contorizați de indicatorul specific rezervat **EECO06+07 - “Copii și tineri. Acest indicator** contribuie la realizarea indicatorului de realizare EECO06+07 - “Copii și tineri și reprezintă 9% din ținta acestuia.

**Indicatorul 5SR09 „Participanți rămași în sistemul de educație sau care și-au îmbunătățit nivelul de educație”** – în sensul apelurilor reprezintă numărul de participanți care și au îmbunătățit nivelul de educație, prin participarea la activitățile remediale și de suport oferite în cadrul proiectului.

### 3.8.3 Indicatori suplimentari specifici Apelului de Proiecte (dacă este cazul)

Nu este cazul.

## Rezultatele așteptate

Rezultatele așteptate urmare a acordării sprijinului financiar în cadrul prezentului apel de proiecte vizează:

* număr de elevi nivel ISCED 3-4, în special proveniți din medii și grupuri dezavantajate, sprijiniți în vederea facilitării tranziției către învățământul superior;
* număr de studenți, în special proveniți din medii și grupuri dezavantajate, sprijiniți în vederea finalizării studiilor universitare nivel ISCED 6;
* număr de parteneriate încheiate între instituțiile de învățământ superior și instituțiile de învățământ preuniversitar în vederea facilitării tranziției la învățământul superior;
* număr inițiative de accesibilizare a universităților pentru admiterea studenților cu dizabilități.

Solicitantul va selecta din lista de rezultate menționate mai sus acele rezultate relevante pentru activitățile propuse spre finanțare. În plus, poate propune și alte rezultate, direct legate de măsurile sprijinite cu mențiunea că aceste rezultate trebuie să fie cuantificabile și relevante pentru operațiune.

## 3.10 Operațiune de importanță strategică

Nu este cazul.

## 3.11 Investiții teritoriale integrate

Nu este cazul.

## 3.12 Dezvoltare locală plasată sub responsabilitatea comunității

Nu este cazul.

## 3.13 Reguli privind ajutorul de stat

Nu este cazul.

## 3.14 Reguli privind instrumentele financiare

Nu este cazul.

## 3.15 Acțiuni interregionale, transfrontaliere și transnaționale

Nu este cazul.

## 3.16 Principii orizontale

În conformitate cu prevederile art. 9 alin. (1) din Regulamentul UE nr. 2021/1060 și cu prevederile articolelor 6 și 28 din Regulamentul UE nr. 1057/2021 atât în pregătirea și implementarea operațiunilor beneficiarul trebuie să asigure respectarea principiilor și temelor orizontale:

* **Egalitatea de șanse și de tratament între femei și bărbați și integrarea perspectivei de gen**. Se vor prezenta în Cererea de finanțare măsurile concrete ce vor fi implementate în vederea asigurării respectării principiului și prevederilor legale naționale și comunitare cu privire la egalitatea de șanse și de tratament între femei și bărbați și integrarea perspectivei de gen;
* **Nediscriminarea și prevenirea oricărei forme de discriminare** pe criterii de rasă, naționalitate, etnie, limbă, religie, categorie socială, convingeri, sex, orientare sexuală, vârstă, handicap, boală cronică necontagioasă, infectare HIV, apartenență la o categorie defavorizată, precum și orice alt criteriu care are ca scop sau efect restrângerea, înlăturarea recunoașterii, folosinței sau exercitării, în condiții de egalitate, a drepturilor omului și a libertăților fundamentale sau a drepturilor recunoscute de lege, în domeniul politic, economic, social și cultural sau în orice alte domenii ale vieții publice. Se vor prezenta în Cererea de finanțare măsurile concrete ce vor fi implementate în vederea asigurării respectării principiului și prevederilor legale naționale și comunitare cu privire la prevenirea oricăror forme de discriminare;
* **Accesibilitatea pentru persoanele cu dizabilități**. Se vor prezenta în Cererea de finanțare măsurile concrete ce vor fi implementate în vederea asigurării accesibilității persoanelor cu dizabilități în toate spațiile în care se desfășoară operațiunea;
* **Dezvoltarea durabilă.** Se vor prezenta în Cererea de finanțare măsurile concrete ce vor fi implementate în vederea promovării dezvoltării durabile astfel cum este prevăzut la art. 11 din TFUE, ținând seama de obiectivele de dezvoltare durabilă ale ONU, de Acordul de la Paris și de principiul de „a nu prejudicia în mod semnificativ“, cu respectarea acquis-ului UE în domeniul protecției mediului*.*

## 3.17 Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice

Solicitantul va prezenta în Cererea de finanțare măsurile concrete ce vor fi ulterior implementate în vederea promovării dezvoltării durabile astfel cum este prevăzut la articolul 11 din TFUE, ținând seama de obiectivele de dezvoltare durabilă ale ONU, de Acordul de la Paris și de principiul de „a nu prejudicia în mod semnificativ“ cu respectarea acquis-ului Uniunii Europene în domeniul protecției mediului.

## 3.18 Caracterul durabil al proiectului

După finalizarea perioadei de implementare, se menține obligația Beneficiarului și a membrilor Parteneriatului de a asigura sustenabilitatea și durabilitatea proiectului, conform specificațiilor asumate în cererea de finanțare, de a păstra toate documentele în legătură cu utilizarea finanțării pe perioada stabilita in contractual de finanțare și se menține obligația de a pune la dispoziția AM PEO / OI PEO delegat, Autorității de Certificare şi Plată, Autorității de Audit, Comisiei Europene, Oficiului European de Luptă Antifraudă, Curții Europene de Conturi, precum și oricărui organism abilitat să efectueze verificări asupra modului de utilizare a finanțării nerambursabile, documentele solicitate.

Beneficiarii și partenerii vor avea obligația să colecteze și să raporteze datele relevante pentru Ministerul Educației privind progresul și profilul „primilor studenți în familie”, după caz, în platforme precum Sistemul informatic integrat al învățământului din România (SIIIR) sau Registrul matricol unic al universităților din România (RMUR).

## 3.19 Acțiuni menite să garanteze egalitatea de șanse, de gen, incluziunea și nediscriminarea

Respectarea prevederilor legale în materie de accesibilitate, egalitatea de șanse, de gen va fi urmărită în selecția și implementarea acțiunilor.

În ceea ce privește activitate echipelor de management și de implementare ale proiectelor, se va urmări promovarea pe cât de mult posibil și acolo unde este cazul, echilibrul de gen și de vârstă.

Toate investițiile vor asigura respectarea drepturilor fundamentale și conformitatea cu Carta Drepturilor Fundamentale a Uniunii Europene, cu principiile orizontale privind egalitatea de gen, nediscriminarea (pe criterii de sex, rasă sau origine etnică, religie sau convingeri, dizabilitate, vârstă sau orientare sexuală) și accesibilitatea în toate etapele de programare și implementare.

## 3.20 Teme secundare

În conformitate cu prevederile art. 9 alin. (1) din Regulamentul UE nr. 2021/1060 și cu prevederile articolelor 6 și 28 din Regulamentul UE nr. 1057/2021, atât în pregătirea, cât și în implementarea operațiunilor, beneficiarul trebuie să asigure respectarea principiilor și temelor secundare:

05. Nediscriminarea

Solicitantul va prezenta în Cererea de finanțare măsurile concrete prin intermediul cărora activitățile finanțate din Fondul Social European Plus vor contribui la respectarea principiului non-discriminării, inclusiv prin acțiuni specifice în vederea sprijinirii categoriei de grup țintă cu nevoi specifice studenți (ISCED 6) roma. Pentru ca o operațiune să contribuie la sprijinirea temei secundare 05. „Nediscriminare“ un procent de cel puțin 1.26% din cheltuielile totale eligibile trebuie să fie aferente implementării temei secundare.

## 3.21 Informarea și vizibilitatea sprijinului din fonduri

Activitatea de informare și publicitate este realizată în conformitate cu prevederile Ghidului Solicitantului - Condiții generale PEO 2021-2027, „Informare și publicitate”.

În cererea de finanțare se vor prevedea obligatoriu măsurile minime de informare, publicitate și vizibilitate la nivelul proiectului:

* Asigurarea vizibilității proiectului (prin expunerea unui afiș) la sediul/sediile de implementare a proiectului;
* Beneficiarii se asigură că cei care participă în cadrul proiectului sunt informați în mod specific cu privire la sprijinul acordat prin FSE+;
* Documentele referitoare la implementarea proiectelor și publicate pentru public sau pentru participanți, inclusiv certificatele de prezență sau alte certificate, trebuie să includă o mențiune cu privire la faptul că operațiunea a fost sprijinită în cadrul FSE+.

Cheltuielile aferente activității de informare și publicitate proiect vor fi incluse la capitolul cheltuieli indirecte. În funcție de specificul apelului de proiecte, pot fi bugetate activități specifice adresate grupului țintă, de tipul campanii de informare și conștientizare, campanii de recrutare a grupului țintă etc.; aceste activități nu reprezintă măsuri de informare și publicitate a proiectului, ci activități/subactivități de-sine-stătătoare, care vor fi bugetate la cheltuieli directe.

Materialele dedicate informării și vizibilității proiectului vor conține în mod obligatoriu sigla Ministerului Educației și logoul Programului național „Primul student din familie”, conform unor instrucțiuni privind identitatea națională care vor fi comunicate ulterior.

# INFORMAȚII ADMINISTRATIVE DESPRE APELUL DE PROIECTE

## 4.1 Data deschiderii apelului de proiecte

Data deschiderii apelului de proiecte este: ........................

## 4.2 Perioada de pregătire a proiectelor

Prezentul Ghid al Solicitantului - Condiții Specifice se publică în consultare publică pe pagina de internet a MIPE în data de 19.12.2023.

Propunerile de îmbunătățire vor fi transmise pe adresa de email consultare.peo@mfe.gov.ro până la data de 16.01.2024. În perioada de pregătire a proiectelor, precum și în perioada de depunere a proiectelor, pot fi adresate solicitări de clarificări în ceea ce privește datele/informațiile cuprinse în cadrul Ghidului Solicitantului Condiții Specifice, prin aplicația de ticketing din secțiunea Helpdesk a site-ului www.mfe.gov.ro. Răspunsurile vor fi transmise prin aplicația de ticketing în maximum 10 zile lucrătoare, dar nu mai târziu de data închiderii apelului de proiecte. Solicitările de clarificări în ceea ce privește datele/informațiile cuprinse în cadrul Ghidului Solicitantului Condiții Specifice, prin aplicația de ticketing, pot fi transmise cu maximum 5 zile lucrătoare anterior datei închiderii apelului de proiecte. Răspunsurile la solicitările de clarificări primite în legătură cu Ghidul Solicitantului vor fi publicate pe site-ul www.mfe.gov.ro.

## 4.3 Perioada de depunere a proiectelor

### 4.3.1 Data și ora pentru începerea depunerii de proiecte

Sistemul informatic MySMIS2021 se va deschide în data de .......................

### 4.3.2 Data și ora închiderii apelului de proiecte

Sistemul informatic MySMIS2021 se va închide în data de ........................

### 4.3.3Modalitatea de depunere a proiectelor

Cererea de finanțare se depune exclusiv prin intermediul aplicației MySMIS2021/SMIS2021+ prin completarea și transmiterea acesteia online. De asemenea, odată cu transmiterea cererii de finanțare se încarcă toate documentele solicitate conform subcapitolului 7.4 din prezentul Ghid.

Toate Cererile de finanțare transmise în alt mod și/sau toate documentele aferente unei Cereri de finanțare transmise în alt mod nu vor fi luate în considerare în procesul de evaluare.

# CONDIȚII DE ELIGIBILITATE

## 5.1 Eligibilitatea solicitanților și a partenerilor

### 5.1.1Cerințe privind eligibilitatea solicitanților și partenerilor

În cadrul prezentului apel de proiecte, proiectele pot fi depuse individual sau în parteneriat, constituit din două sau mai multe entități din categoriile eligibile menționate la 5.1.2 și 5.1.3 din prezentul Ghid, în baza unui Acord de parteneriat, partenerii având înțelesul prevederilor de la subcapitolul 1.8. Reguli aplicabile în cazul parteneriatului din Ghidul Solicitantului – Condiții generale Programul Educație și Ocupare (PEO) 2021-2027 - [https://mfe.gov.ro/PEO-21-27/](https://mfe.gov.ro/PoEO-21-27/).

Pentru a fi eligibil solicitantul (liderul de parteneriat și partenerul) trebuie să îndeplinească următoarele condiții:

* Să se încadreze în categoria de solicitant eligibil conform prevederilor Ghidului Solicitantului Condiții Generale și cu prevederile subcapitolului 5.1.2 „Categorii de solicitanți eligibili“ și cu prevederile subcapitolului 5.1.3 „Categorii de parteneri eligibili“ din prezentul Ghid al Solicitantului Condiții Specifice;
* Să se încadreze în regulile generale de eligibilitate stabilite prin intermediul Tabelului nr. 2 „Cerințe generale privind eligibilitatea Solicitantului și a Partenerilor“ definite prin Ghidul Solicitantului Condiții Generale PEO;
* Să nu se încadreze în situațiile prevăzute în Tabelul 3 „Situații în care solicitantul (liderul de parteneriat și partenerul) nu este eligibil pentru finanțare“ definite prin Ghidul Solicitantului Condiții Generale PEO.

### 5.1.2 Categorii de solicitanți eligibili

În cadrul prezentului apel de proiecte solicitanții eligibili sunt:

* **Instituţii de învăţământ superior publice;**
* **Unități de învățâmânt preuniversitar de stat.**

### 5.1.3 Categorii de parteneri eligibili

Pentru prezentul apel, alte tipuri de parteneri pot fi selectați, în funcție de specificul proiectului după cum urmează:

* Instituții de învăţământ superior publice;
* Unități de învățâmânt preuniversitar de stat;
* Inspectorate școlare județene;
* Asociații studențești recunoscute la nivelul instituției de învățământ superior;
* ONG-uri cu activitate recunoscută în domeniul educației.

### 5.1.4 Reguli și cerințe privind parteneriatul

Operațiunile finanțate în cadrul prezentelor apeluri de proiecte se pot implementa atât de beneficiar unic, cât și în parteneriat cu unul sau mai mulți parteneri.

Pentru a fi implementate de **beneficiar unic,** cererile de finanțare pot fi depuse **exclusiv** de către una dintre categoriile de solicitanți eligibili specificate la secțiunea 5.1.2 *Solicitanți eligibili* din prezentul Ghid. În această situație, pentru asigurarea cadrului necesar implementării activităților care au în vedere asigurarea tranziției de la învățământul preuniversitar la învățământul superior, inclusiv pentru recrutarea categoriei de grup țintă:

* elevi ISCED 3-4, **solicitantul instituție de învățământ superior publică** este obligat să facă dovada încheierii unui acord de colaborare cu cel puțin o unitate de învățământ preuniversitar de stat, **care va avea statul de partener / partener asociat în proiect[[13]](#footnote-13).**
* studenți ISCED 6, **solicitantul unitate de învățâmânt** preuniversitar de stat este obligat să facă dovada încheierii unui acord de colaborare cu cel puțin o instituție de învățământ superior, **care va avea statul de partener / partener asociat în proiect.**

În cazul în care se intenționează **implementarea proiectului în parteneriat**, în vederea implementării activităților dedicate facilitării tranziției de la învățământul preuniversitar la învățământul superior și a recrutării ambelor categorii de grup țintă (elevi ISCED 3-4 și studenți ISCED 6), acesta trebuie să includă cel puțin o instituție de învățământ superior (universitate), publică și o unitate de învățâmânt preuniversitar de stat.

În cazul în care Proiectele sunt depuse în parteneriat, fiecare parte a parteneriatului trebuie să își asume în mod clar, prin Acordul de parteneriat, asigurarea activităților ce îi revin. Acest element constituie criteriu de eligibilitate și va fi monitorizat pe toată perioada de implementare a proiectului. În cazul în care până la finalizarea proiectului partenerul nu asigură derularea activităților asumate, valoarea asistenței financiare nerambursabile acordate partenerului respectiv va fi diminuată în mod proporțional cu gradul de nerealizare a obligației asumată.

Alegerea partenerilor este în exclusivitate în competența Solicitantului, în calitate de lider al parteneriatului. Partenerii vor fi selectați astfel încât să desfășoare activități relevante pentru domeniul proiectului, în funcție de obiectivele specifice ale apelului.

Pot fi selectați doar parteneri individuali, nu consorții, asociații de parteneri, grupuri de societăți.

Prin parteneri individuali se înțelege entități juridice individuale, fără legături de acționariat între ele. În situația în care activitatea în cauză nu poate fi asigurată de un singur partener, pot fi selectați mai mulți parteneri pentru implementarea aceleiași activități. În această situație, va fi detaliată implicarea fiecărui partener în implementarea activității comune.

Nu vor fi selectați parteneri în scopul realizării în cadrul proiectului a unor activități de tipul: dezvoltarea de aplicații și sisteme informatice, supervizarea activităților subcontractate de beneficiar, servicii hoteliere, furnizare de bunuri, organizare evenimente etc. Astfel de activități vor face obiectul subcontractării, respectiv contractelor de furnizare/servicii.

În cazul proiectelor implementate în parteneriat, activitățile de subcontractare se realizează numai de către liderul de parteneriat, nu și de către partenerul/partenerii acestuia.

Prin excepție, partenerii pot subcontracta activități/subactivități suport (de ex., organizare evenimente, pachete complete conținând transport și cazare a participanților și/sau a personalului propriu, sonorizare, interpretariat, tipărituri), dar nu și activități relevante, pentru care au fost selectați ca parteneri, în baza expertizei în domeniu. În distribuția bugetului proiectului (total cheltuieli eligibile), pentru fiecare membru al parteneriatului, se va ține cont de faptul că, în mod obligatoriu, bugetul gestionat de liderul de parteneriat (total cheltuieli eligibile asumate de liderul de parteneriat) trebuie să fie mai mare decât bugetul gestionat de oricare alt membru al parteneriatului (total cheltuieli eligibile per partener), cu excepția parteneriatelor intre instituțiile publice.

Indiferent de numărul partenerilor implicați în implementarea unui proiect, va fi semnat un singur Acord de parteneriat între toți partenerii (conform Anexei 1 - Acord de parteneriat la Ghidul Solicitantului – Condiții generale PEO 2021-2027). Proiectelor implementate în parteneriat li se aplică dispozițiile Ordonanței de urgență a Guvernului nr. 133/2021.

În vederea stabilirii unui parteneriat, solicitanții publici și privați care intenționează să intre într-o relație de parteneriat vor elabora o *Notă justificativă* care va conține o analiză a valorii adăugate a parteneriatului în ceea ce privește utilizarea eficientă a fondurilor și în care vor fi precizate, pentru fiecare partener în parte, rolul și responsabilitățile, contribuția și expertiza/experiența relevantă pentru implementarea proiectului.

În cererea de finanțare se va detalia rolul fiecărui partener în implementarea proiectului, resursele umane și materiale alocate, precum și bugetul alocat pentru implementarea activității/activităților asumate de fiecare partener.

Atât Beneficiarul, cât și fiecare Partener (cu excepția partenerilor asociați) trebuie să contribuie financiar la implementarea proiectului, respectiv să aibă alocate cheltuieli eligibile din totalul cheltuielilor eligibile prevăzute în buget, corespunzător activităților în care este implicat fiecare partener, nefiind posibil ca un partener și/sau solicitantul să asigure partea de buget (contribuție/asistență financiară nerambursabilă sau/si contribuție proprie) prevăzută pentru alt partener/care trebuie asigurată de alt partener.

**Selecția partenerilor în cazul solicitanților entități finanțate din fonduri publice.** Solicitanții entități finanțate din fonduri publice care intenționează să selecteze parteneri din sectorul privat pentru implementarea proiectelor au obligația de a respecta prevederile relevante din Ordonanța de urgență a Guvernului nr. 133/2021 (condiție de eligibilitate).

**În procesul de selecție a partenerilor privați**, solicitanții entități finanțate din fonduri publice au obligația de a respecta Procedura de selecție a partenerilor entități private la Ghidul Solicitantului – Condiții generale PEO 2021-2027, prevăzută în Anexa 2 a prezentului Ghid.

## 5.2 Eligibilitatea activităților

### 5.2.1 Cerințe generale privind eligibilitatea activităților

În cadrul prezentelor apeluri sunt eligibile activitățile detaliate la punctul 5.2.2 din prezentul Ghid, care conduc la atingerea indicatorilor aferenți obiectivului specific. Evaluarea eligibilității Cererii de finanțare se realizează în conformitate cu Anexa nr. 2 - Criterii de evaluare tehnică și financiară preliminară a prezentului Ghid al Solicitantului, Condiții Specifice.

### 5.2.2 Activități eligibile

Principalele activități eligibile sprijinite în cadrul prezentelor apeluri de proiecte se subsumează celor trei tipuri de măsuri specificate în secțiunea *3.6 Acțiuni sprijinite în cadrul apelurilor de proiecte*. **Activitățile** enumerate în continuare **se vor regăsi în mod integrat în cererea de finanțare, abordarea integrată a măsurilor fiind o condiție de eligibilitate a proiectului:**

1. **Măsuri de tip „punte” în vederea sprijinirii tranziției la studiile universitare începând cu clasa a XI-a. care au ca scop realizarea acțiunilor care susțin Măsuri de sprijin în vederea creșterii accesului la studii universitare, pentru pregătirea și facilitarea tranziției la învățământul superior**

**Activități obligatorii:**

1. identificarea elevilor în risc de a nu participa sau a nu promova examenul de bacalaureat, precum și a absolvenților de liceu din promoțiile anterioare care nu au promovat examenul de bacalaureat;
2. susținerea persoanelor identificate prin programe remediale și suport pentru recuperarea decalajelor de învățare pentru pregătirea examenului de Bacalaureat sau admiterii la studii superioare;
3. consiliere cu privire la opțiunile de programe de studiu;
4. suplimentarea cuantumului bursei sociale și/sau de merit.

**Activități relevante (opționale):**

* **măsuri active și constante de informare,** care să vizeze inclusiv familiile elevilor:
  + promovarea ofertei educaționale în rândul unităților de învățământ preuniversitar (în special în unitățile de învățământ cu o rată scăzută de cuprindere a absolvenților în învățământul superior);
  + organizarea unor evenimente și dezvoltarea unor resurse pentru informarea elevilor din anii terminali cu privire la procesul de admitere, mijloacele de suport financiar și social, precum și facilitățile/beneficiile studiilor universitare asupra candidaților;
  + promovarea programelor de studii universitare de licență prin focalizarea pe oferirea de informații complete, corecte și precise privind exigențele academice precum și oferta de educație non-formală a instituției;
  + organizarea unor evenimente care să introducă potențialii studenți din prima generație în mediul universitar (servicii suport studențești, oferta academică, structură studii universitar);
  + organizarea de vizite ale elevilor în cadrul instituțiilor de învățământ superior/alte obiective de interes.
* **măsuri de suport educațional și socio-emoțional:**
  + organizarea de ședințe individuale/de grup pentru a răspunde la provocările psihologice (ex. lipsa de încredere de sine, sindromul „impostorului” etc);
  + organizarea de grupuri de suport cu studenții din prima generație sau alte exemple în vederea schimbului reciproc de experiențe și oferirea de sprijin emoțional reciproc;
  + desfășurarea unor programe de tip mentorat și/sau coaching;
  + organizarea unor programe de mentorat cu studenți care au un profil similar („primul student din familie”) sau alte categorii de voluntari.

1. **Măsuri pentru combaterea reducerii abandonului universitar în rândul studenților proveniți din familii cu un nivel scăzut de educație care au ca scop realizarea acțiunilor care susțin Măsuri de prevenire și combatere a abandonului universitar în rândul „primilor studenți din familie”.**

**Activități obligatorii necesare asigurării suportului în vederea interacțiunii cu mediul academic pentru studenții care sunt vizați ca grup țintă prin prezentul apel:**

1. sprijinirea studenților cu risc de abandon, prin operaționalizarea mecanismelor de identificare și monitorizare a nevoilor studenților în cadrul CCOC);
2. acordarea de burse sociale sau alte tipuri de stimulente;
3. asigurarea serviciilor de consiliere în planificarea carierei, orientarea și planificarea carierei în cadrul CCOC;
4. programe remediale / de aducere la nivel a studenților cu dificultăți în învățare, precum și acordarea altor servicii de sprijin studenților cu risc de abandon , inclusiv subvenții pentru cazare, masă, decontare transport, alte tipuri de sprijin pentru a depăși diferite grade de defavorizare care ar determina abandonul universitar.

**Activități relevante (opționale):**

* organizarea unor programe de introducere în mediul universitar destinate studenților din anul I / sprijinirea activităților organizațiilor studențești orientate spre familiarizarea studenților din anul I cu mediul academic (de ex.: săptămâna bobocului, zilele facultății etc.) / desfășurarea unor evenimente de tip ”orientation days” înainte de începerea fiecărui semestru din anul I, pentru ca studenții să se familiarizeze cu campusul universitar, facilitățile existente, cadre didactice și personalul auxiliar / organizarea unor evenimente sociale și a unor activități pentru dezvoltarea sentimentului de apartenență la comunitate;
* desfășurarea unor workshopuri dedicate pentru dezvoltarea abilităților de studiu (ex. luarea de notițe, gestionarea timpului, comunicarea eficientă, scrierea academică) / activități de tutorat în vederea îmbunătățirii performanțelor educaționale;
* programe de consiliere vocațională (de grup/individuale) / organizarea unor sesiuni de coaching și dezvoltare personală / activități de consiliere psihologică, de coaching și dezvoltare personală / ședințe individuale/de grup pentru a răspunde la provocările psihologice (ex. lipsa de încredere de sine, sindromul „impostorului” etc); organizarea unor programe de mentorat cu studenți care au un profil similar („primul student din familie”) sau alte categorii de voluntari / organizarea unor ateliere de lucru în domenii specifice pentru susținerea acestei tipologii de student / monitorizarea progresului academic și a gradului de satisfacție;
* activități privind educația financiară, gestionarea bugetului și a cheltuielilor, inclusiv a impactului privind angajarea pe perioada studiilor /organizarea de grupuri de suport cu studenții din prima generație sau alte exemple în vederea schimbului reciproc de experiențe și oferirea de sprijin emoțional reciproc / programe de sprijin derulate de studenții din anii mari pe baza contractului de voluntariat;
* activități de susținere a centrelor de învățare remedială (după caz înființarea) în vederea susținerii activităților desfășurate cu studenții / asigurarea de cursuri de dezvoltare educațională, prin grupuri de studiu, programe de sprijin academic precum predarea suplimentară, cursuri de strategii de învățare / implicarea studenților în diverse proiecte academice și sociale derulate de cadrele didactice.

1. **Măsuri dedicate accesibilizării instituțiilor de învățământ superior, inclusiv prin achiziția de echipamente IT și dezvoltarea de instrumente specifice proceselor educaționale care includ studenți cu dizabilități, inclusiv admiterea**

**Activități obligatorii:**

1. Asigurarea accesibilității fizice și digitale în cadrul proceselor educaționale care includ studenți cu dizabilități în IÎS, inclusiv admiterea;
2. Achiziționarea de servicii de suport (ex. interpreți, tehnologii specifice).

**Activități opționale:**

* Realizarea unor analize de nevoi și resurse specifice studenților cu dizabilități în cadrul proceselor educaționale desfășurate în cadrul IIS, inclusiv admiterea;
* Adoptarea unei strategii privind accesibilizarea IIS în vederea admiterii studenților cu dizabilități.Dezvoltarea unor proceduri interne, echitabile, care să țină cont de specificul anumitor programe de studii;
* Dezvoltarea unor servicii de consiliere și îndrumare dedicate studenților cu dizabilitați.

### 5.2.3 Activitatea de bază

În cadrul prezentelor apeluri de proiecte activitățile obligatorii menționate la secțiunea 5.2.2 din prezentul Ghid al Solicitantului Condiții Specifice reprezintă activități de bază, iar bugetul alocat acestor 3 tipuri de măsuri integrate trebuie să reprezinte minimum 50% din bugetul total eligibil al proiectului[[14]](#footnote-14).

**Sprijinul financiar** (acordat grupului țintă, sub formă de bursă sau alte forme de sprijin) este abordat ca o formă de susținere a participării la activitățile educaționale, nu ca un scop în sine al proiectului.

### 5.2.4 Activități neeligibile

Sunt considerate neeligibile activitățile care fie nu au legătură directă cu activitățile incluse la punctul 5.2.2 din prezentul Ghid, fie nu sunt necesare pentru execuția proiectului, cu excepția activităților de tipul activități de management de proiect, de suport pentru managementul/coordonarea proiectului, achiziții, ITC, informare și publicitate, activități aferente cheltuielilor indirecte etc.

## 5.3 Eligibilitatea cheltuielilor

### 5.3.1 Baza legală pentru stabilirea eligibilității cheltuielilor

Pentru stabilirea eligibilității cheltuielilor sunt avute în vedere următoarele prevederi legale:

1. REGULAMENTUL (UE) 2021/1060 AL PARLAMENTULUI EUROPEAN ȘI AL CONSILIULUI din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrațiune și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
2. REGULAMENTUL (UE) 2021/1057 AL PARLAMENTULUI EUROPEAN ȘI AL CONSILIULUI din 24 iunie 2021 de instituire a Fondului social european Plus (FSE+) și de abrogare a Regulamentului (UE) nr. 1296/2013;
3. ORDONANŢĂ DE URGENŢĂ nr. 133 din 17 decembrie 2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
4. HOTĂRÂRE nr. 873 din 6 iulie 2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă;
5. HOTĂRÂRE nr. 829 din 27 iunie 2022 pentru aprobarea Normelor metodologice de aplicare a Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă.

### 5.3.2 Categorii și plafoane de cheltuieli eligibile

Listă privind încadrarea cheltuielilor aferente proiectului în categoriile/subcategoriile de cheltuieli conform MySMIS2021+:

| **Cheltuielile eligibile** **directe** reprezintă cheltuieli care pot fi atribuite unei anumite activități individuale din cadrul proiectului și pentru care este demonstrată legătura cu activitatea/subactivitatea în cauză | | | |
| --- | --- | --- | --- |
| Categorie MySMIS | Subcategorie MySMIS | Subcategoria (descrierea cheltuielii) conține: |
| Cheltuieli aferente  Managementului de proiect | Cheltuielile salariale aferente liderului de parteneriat/partener unic (managerul de proiect, responsabil financiar și, opțional, responsabil achiziții publice și asistent manager | Salarii manager de proiect, responsabil financiar și opțional, responsabil achiziții publice și asistent manager; |
| Cheltuielile salariale aferente partenerului (coordonator de proiect din partea partenerului, responsabil financiar și, opțional, responsabilul de achiziții publice și asistent manager) | Salarii coordonator de proiect din partea partenerului, responsabil financiar și opțional, responsabilul de achiziții publice și asistent manager; |
| Cheltuieli salariale | Cheltuieli salariale cu personalul  implicat în implementarea proiectului (în derularea activităților, altele decât management de proiect) | Salarii pentru personalul implicat în implementarea proiectului altele decât management de proiect. (Sunt incluse în categoria cheltuielilor salariale aferente experților pentru implementarea activităților și cheltuielile aferente coordonatorului de activității din proiect ale partenerului (angajat al partenerului), cheltuielile salariale aferente responsabilului cu protecția datelor, ale experților de consiliere, orientare, experților de formare etc, în funcție de natura intervenției finanțate prin proiect; |
| Cheltuieli salariale | Contribuții sociale aferente  cheltuielilor salariale și cheltuielilor asimilate acestora (contribuții angajați și angajatori) | Contribuții angajat și angajator pentru manager de proiect, responsabil financiar, opțional responsabil achiziții publice și asistent manager,  Contribuții angajați și angajatori pentru personalul implicat în implementarea proiectului altele decât management de proiect; |
| Cheltuieli salariale | Onorarii/venituri asimilate salariilor pentru experți proprii/cooptați | Onorarii/venituri asimilate salariilor pentru experți proprii/cooptați |
| Cheltuieli cu deplasarea | Cheltuieli cu deplasarea pentru personal propriu și experți implicați în implementarea proiectului | Cheltuieli pentru cazare, inclusiv manager proiect și coordonator proiect partener,  Cheltuieli cu diurna personalului propriu, inclusiv manager proiect și coordonator proiect partener.  Cheltuieli pentru transport, inclusiv manager proiect și coordonator proiect partener (inclusiv transportul efectuat cu mijloacele de transport în comun sau taxi, gară, autogară sau port și locul delegării ori locul de cazare, precum și transportul efectuat pe distanta dintre locul de cazare și locul delegării),  Taxe și asigurări de călătorie și asigurări medicale aferente deplasării; |
| Cheltuieli cu deplasarea pentru participanți – grup țintă | Cheltuieli pentru cazare,  Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, gară, autogară sau port și locul delegării ori locul de cazare, precum și transportul efectuat pe distanta dintre locul de cazare și locul delegării),  Taxe și asigurări de călătorie și asigurări medicale aferente deplasării; |
| Cheltuieli cu servicii | Cheltuieli pentru consultanță și expertiză | Cheltuieli aferente diverselor achiziții de servicii specializate, pentru care solicitantul/partenerii nu au expertiza necesară |
| Cheltuieli cu servicii pentru organizarea de evenimente și cursuri de formare | Servicii de organizare evenimente cu grupul țintă sau în beneficiul grupului țintă, pachete complete conținând transport și cazare a participanților, grupului țintă și/sau a personalului propriu, servicii de sonorizare, interpretariat, servicii de editare și tipărire de materiale pentru sesiuni de instruire/formare a grupului țintă, editarea și tipărirea de materiale publicitare destinate grupului țintă, cheltuieli necesare pentru identificarea nevoilor grupului țintă/comunităților etc.; |
| Cheltuieli cu taxe/abonamente/cotizații/acorduri/autorizații necesare pentru implementarea proiectului | Cheltuieli cu taxe/abonamente/cotizații/acorduri/autorizații/garanții bancare necesare pentru implementarea proiectului | Cheltuielile pentru achiziția de publicații/abonamente la publicații, cărți relevante pentru activitatea beneficiarului, în format tipărit și/sau electronic, precum și cotizațiile pentru participarea la asociații,  Achiziționare de reviste de specialitate, materiale educaționale relevante pentru operațiune, în format tipărit, audio și/sau electronic,  Taxe de eliberare a certificatelor de absolvire,  Taxe de participare la programe de formare/educație,  Taxe notariale; |
| Cheltuieli cu achiziția de active fixe corporale (altele decât terenuri și imobile), obiecte de inventar, materii prime și materiale, inclusiv materiale consumabile | Cheltuieli cu achiziția de materii prime, materiale consumabile și alte produse similare necesare proiectului | Materiale consumabile,  Cheltuieli cu materii prime și materiale necesare derulării cursurilor practice;  Materiale direct atribuibile susținerii activităților de educație și formare,  Papetărie,  Cheltuieli cu materialele auxiliare,  Cheltuieli cu materialele pentru ambalat,  Cheltuieli cu alte materiale consumabile,  Licențe și software,  Multiplicare; |
| Cheltuieli cu hrana | Cheltuieli cu hrana | Cheltuieli cu hrana pentru participanți (grup țintă) și alți participanți la activitățile proiectului; |
| Cheltuieli cu subvenții/burse/premii | Subvenții | Burse sociale |
| Premii | Premii în cadrul unor concursuri; |
| Cheltuieli de tip FEDR | cheltuieli de tip FEDR cu excepția construcțiilor, terenurilor, achiziția imobilelor | Cheltuieli cu achiziția de echipamente, inclusiv echipamente IT, mobilier, alte cheltuieli pentru investiții necesare activităților proiectului.  Cheltuieli pentru accesibilizarea instituțiilor de învățământ superior, inclusiv prin achiziția de echipamente IT și dezvoltarea de instrumente specifice pentru asigurarea accesului și integrarea studenților cu dizabilități. |

|  |  |  |  |
| --- | --- | --- | --- |
| **Cheltuielile eligibile** **indirecte –** reprezintă cheltuieli efectuate pentru funcționarea de ansamblu a proiectului și care nu pot fi atribuite unei anume activități | | | |
| Categorie MySMIS | Subcategorie MySMIS | Subcategoria (descrierea cheltuielii) conține: | |
| Finanțare la rate forfetare pentru costurile indirecte | Rata forfetară conform art. 54 lit.(b) din Regulamentului (UE) nr. 2021/1060 | |  |

În cadrul proiectului pot fi decontate cheltuieli plafonate procentual/valoric, după cum urmează:

* Cheltuielile de tip FEDR, inclusiv cele pentru echipamente, și cheltuielile pentru închiriere și leasing vor respecta regulile și plafoanele stabilite prin Ghidul Condiții Generale PEO 2021-2027.Valoarea cheltuielilor de tip FEDR directe nu trebuie să depășească procentul de 15% din valoarea cheltuielilor directe eligibile aferente proiectului.
* Cheltuielile indirecte vor fi decontate ca rată forfetară fixă de 15% din costurile directe cu personalul, per proiect, prin aplicarea articolului 54 litera (b) din Regulamentul UE 2021/1060. În cazul proiectelor implementate în parteneriat, rata forfetară fixă de 15% din costurile directe cu personalul se va aplica atât liderului de parteneriat, cât și fiecărui partener.
* Pe perioada participării la activitățile proiectului, elevii și studenții incluși în grupul pot beneficia de suplimentarea bursei de sociale / de merit cu o minimă valoare în cuantum de 350 lei / lună.
* Perioada minimă de acordare a bursei sociale trebuie să fie cel puțin echivalentă unui an universitar.

Pentru fundamentarea costurilor incluse în buget, solicitantul **poate atașa la cererea de finanțare analiza de piață** pentru bunurile/serviciile/lucrările achiziționate din bugetul eligibil al proiectului.

Solicitantul/Liderul de parteneriat trebuie să contribuie financiar la implementarea proiectului. Ceilalți parteneri pot, de asemenea, să contribuie financiar, evidențiindu-se în cadrul cererii de finanțare, distinct, pentru fiecare partener, contribuția acestora.

### 5.3.3 Categorii de cheltuieli neeligibile

Nu sunt eligibile următoarele categorii de cheltuieli, conform prevederilor art. 10 din HG nr. 873/2022, și anume:

1. cheltuielile prevăzute la art. 64 din Regulamentul (UE) 2021/1060;
2. cheltuielile efectuate în sprijinul relocării potrivit art. 66 din Regulamentul (UE) 2021/1060;
3. cheltuielile excluse de la finanțare potrivit art. 7 alin. (1), (4) și (5) din Regulamentul (UE) 2021/1058;
4. cheltuielile excluse de la finanțare potrivit art. 16 alin. (1) și art. 22 alin. (4) din Regulamentul (UE) 2021/1057;
5. cheltuielile excluse de la finanțare potrivit art. 9 din Regulamentul (UE) 2021/1056;
6. achiziția de echipamente și autovehicule sau mijloace de transport second-hand;
7. amenzi, penalități, cheltuieli de judecată și cheltuieli de arbitraj;
8. cheltuielile efectuate peste plafoanele specifice stabilite de autorități de management prin ghidul solicitantului, în aplicarea prevederilor art. 2 alin. (1) lit. f) din Hotărârea de Guvern nr. 873/2022;
9. cheltuielile excluse de la finanțare de autoritatea de management prin ghidul solicitantului, în aplicarea prevederilor art. 2 alin. (1) lit. f) din Hotărârea de Guvern nr. 873/2022, corespunzător specificului programului și particularităților operațiunilor;
10. cheltuielile realizate în cadrul operațiunilor care intră sub incidența prevederilor art. 63 alin. (6) din Regulamentul (UE) 2021/1060, cu excepția situațiilor reglementate la art. 20 alin. (1) lit. b) din același Regulament;
11. TVA recuperat pe baza declaraților depuse la ANAF.

Potrivit dispozițiilor art. 10 alin. (2) din Hotărârea de Guvern nr. 873/2022, cheltuielile aferente operațiunilor care fac obiectul uneia dintre situațiile prevăzute la art. 65 alin. (1) și (2) din Regulamentul (UE) 2021/1060, care afectează caracterul durabil al operațiunilor, devin neeligibile, proporțional cu perioada de neconformitate.

**Cheltuielile eligibile indirecte** sunt cheltuielile efectuate pentru funcționarea de ansamblu a proiectului și care nu pot fi atribuite direct unei anumite activități. Aceste cheltuieli includ și cheltuieli generale de administrație, nefiind dimensionate în mod proporțional cu mărimea indicatorilor de realizare. Cheltuielile de personal sunt cheltuielile aferente resurselor umane implicate în implementarea proiectului (de ex: cheltuieli salariale, onorarii, cheltuieli aferente personalului externalizat etc). Cheltuielile de personal pot fi încadrate atât ca cheltuieli directe, cât și ca cheltuieli indirecte, în funcție de specificul acestora. Cheltuielile directe de personal reprezintă acele cheltuieli care derivă din încheierea de raporturi de serviciu/de muncă, inclusiv contribuțiile angajatului și angajatorului, cu respectarea prevederilor Legii nr. 53/2003 – Codul muncii, republicată, cu modificările și completările ulterioare, precum și costurile rezultate din contracte de servicii încheiate cu personal extern beneficiarului, conform prevederilor legale în vigoare aplicabile. Această categorie de cheltuieli este aferentă personalului care este direct implicat în activități generatoare de rezultate și, după caz, indicatori din cadrul operațiunii.

### 5.3.4 Opțiuni de costuri simplificate. Costuri directe și costuri indirecte

Cheltuielile efectuate în cadrul proiectelor finanțate prin Programul Educație și Ocupare (directe sau indirecte, după caz) vor putea fi decontate:

* pe bază de costuri reale, caz în care pentru aceste cheltuieli trebuie prezentată o justificare în cererea de finanțare, iar la raportare, în susținerea eligibilității cheltuielilor efectuate pentru implementarea proiectului, beneficiarii vor depune documente justificative suport (state de plată, facturi etc);
* pe bază de opțiuni de costuri simplificate.

PEO prevede două categorii de cheltuieli eligibile:

* cheltuieli eligibile directe

și

* cheltuieli eligibile indirecte.

Cheltuielile eligibile directe sunt cheltuieli care pot fi atribuite unei anumite activități individuale din cadrul proiectului și pentru care este demonstrată legătura directă cu activitatea în cauză. În această categorie sunt incluse, fără a se limita la acestea, următoarele tipuri de cheltuieli: servicii de formare profesională, servicii de informare și consiliere profesională, dezvoltarea de aplicații și sisteme informatice destinate activităților cu grupul țintă sau în beneficiul grupului țintă, organizarea de evenimente cu grupul țintă sau în beneficiul grupului țintă, pachete complete conținând transport și cazare a participanților, grupului țintă și/sau a personalului propriu, sonorizare, interpretariat, editarea și tipărirea de materiale pentru sesiuni de instruire/formare a grupului țintă, editarea și tipărirea de materiale publicitare destinate grupului țintă, cheltuieli necesare pentru identificarea nevoilor grupului țintă/comunităților etc.

Cheltuielile eligibile indirecte sunt cheltuielile efectuate pentru funcționarea de ansamblu a proiectului și care nu pot fi atribuite direct unei anumite activități. Aceste cheltuieli includ și cheltuieli generale de administrație, nefiind dimensionate în mod proporțional cu mărimea indicatorilor de realizare.

Cheltuielile de personal sunt cheltuielile aferente resurselor umane implicate în implementarea proiectului (de ex: cheltuieli salariale, onorarii, cheltuieli aferente personalului externalizat etc).

Cheltuielile de personal pot fi încadrate atât ca cheltuieli directe, cât și ca cheltuieli indirecte, în funcție de specificul acestora.

Cheltuielile directe de personal reprezintă acele cheltuieli care derivă din încheierea de raporturi de serviciu/de muncă, inclusiv contribuțiile angajatului și angajatorului, cu respectarea prevederilor Legii nr. 53/2003 - Codul muncii, republicată, cu modificările și completările ulterioare, precum și costurile rezultate din contracte de servicii încheiate cu personal extern beneficiarului, conform prevederilor legale în vigoare. Această categorie de cheltuieli este aferentă personalului care este direct implicat în activități generatoare de rezultate și, după caz, indicatori din cadrul operațiunii.

Regulile aplicabile cheltuielilor cu personalul cât și plafoanele aplicabile sunt stabilite în Ghidul Solicitantului Condiții Generale PEO 2021-2027.

### 5.3.5 Opțiuni de costuri simplificate. Costuri unitare/sume forfetare și rate forfetare

Cheltuielile indirecte vor fi decontate ca rată forfetară fixă de 15% din costurile directe cu personalul, per proiect, prin aplicarea articolului 54 litera (b) din Regulamentul UE 2021/1060.

### 5.3.6 Finanțare nelegată de costuri

Nu este cazul.

## 5.4 Valoarea minimă și maximă eligibilă/nerambursabilă a unui proiect

**Valoarea minimă eligibilă a unui proiect este de 301.000 euro atât pentru regiunile mai puțin dezvoltate cât și pentru regiunea mai dezvoltată.**

**Valoarea maximă eligibilă a unui proiect nu poate depăși valoarea maximă de 1.600.000 de euro.**

Bugetul proiectelor va fi stabilit pe baza următoarelor ponderi corespunzătoare activităților finanțate din cele trei tipuri de măsurispecificate la secțiunea *3.6.Acțiuni sprijinite în cadrul apelurilor de proiecte* din prezentul Ghid

|  |  |
| --- | --- |
| Tip activități obligatorii | Valoare minimă procentuală raportată la bugetul total |
| Activități de tip „punte” în vederea sprijinirii tranziției la studiile universitare începând cu clasa a XI-a. | 50% |
| Activități pentru combaterea reducerii abandonului universitar în rândul studenților proveniți din familii cu un nivel scăzut de educație. | 35% |
| Activități dedicate accesibilizării instituțiilor de învățământ superior în vederea admiterii studenților cu dizabilități | 15% |

Cursul de schimb care va fi utilizat pentru stabilirea acestei valori este cursul InforEuro aferent lunii ianuarie 2024, respectiv 1 Euro = ............... RON. Bugetul proiectului va fi exprimat DOAR în lei, luând în considerare cursul lei/euro utilizat în cadrul prezentului apel de proiecte, respectiv cursul InforEuro mai sus menționat, iar același curs va fi utilizat și la semnarea contractelor de finanțare.

## 5.5 Cuantumul cofinanțării acordate

Cuantumul asistenței financiare nerambursabile se stabilește în mod individual, în funcție de modalitatea de organizare juridică a solicitantului/partenerilor în conformitate cu subcapitolul 2.2 „Cofinanțarea proprie minimă a beneficiarului“ din Ghidul Solicitantului Condiții Generale PEO.

## 5.6 Durata proiectului

Perioada de implementare a proiectului este de maximum 36 de luni.

La completarea cererii de finanțare în sistemul electronic va fi evidențiată durata fiecărei activități și subactivități incluse în proiect.

Calendarul de desfășurare a activităților proiectului va fi corelat cu structura anului universitar.

## 5.7 Alte cerințe de eligibilitate a proiectului

Nu este cazul.

# INDICATORI DE ETAPĂ

Conform secțiunii 3.8 Indicatori.

# COMPLETAREA ȘI DEPUNEREA CERERILOR DE FINANȚARE

## 7.1 Completarea formularului cererii

Solicitantul are obligația de a completa cererea de finanțare cu toate informațiile necesare și de a anexa documentele justificative/documentele suport/anexele obligatorii prevăzute în Ghidul Solicitantului – Condiții Generale și în prezentul ghid, solicitantul fiind responsabil pentru lipsa unora din aceste informații/documente/anexe care pot conduce la decizii de respingere a cererii de finanțare, fie în etapa de evaluare tehnico-financiară, fie în etapa de contractare.

Prin depunerea cererii de finanțare, solicitantul și partenerii acestuia (în cazul proiectelor implementate în parteneriat) înțeleg și își asumă respectarea regulilor privind completarea cererii de finanțare, a regulilor privind procesul de evaluare și selecție a cererilor de finanțare (inclusiv a procesului de soluționare a contestațiilor) și condițiile de acces la finanțare/ contractare, a termenelor stabilite și/sau durata unor activități, așa după cum sunt prevăzute aceste reguli în prezentul document.

## 7.2 Limba utilizată în completarea cererii de finanțare

Cererea de finanțare precum și toate documentele atașate vor fi completate exclusiv în limba română. În cazul în care este necesară încărcarea de documente elaborate în altă limbă decât limba română, solicitantul are obligația de a încărca și o traducere legalizată în limba română a documentului/documentelor emise în altă limbă.

## 7.3 Metodologia de justificare și detaliere a bugetului cererii de finanțare

În vederea completării bugetului este obligatorie definirea activităților și sub activităților, detalierea achizițiilor precum și selectarea sursei de cofinanțare proprie de la secțiunea “*Capacitate solicitant”*.

La întocmirea bugetului, solicitantul are în vedere faptul că valorile pe care se fundamentează bugetul trebuie să respecte prevederile art. 5 lit. d) și e) din OUG nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare.

*Completarea formularului aferent cheltuielii*

Pentru acest pas este necesară completarea următoarelor câmpuri:

• Descrierea cheltuielii – in acest câmp se vor introduce informații privind denumirea cheltuielii, precum si descrierea tehnică a acesteia (ex: laptop, procesor .... GHZ, minim ... gb ram, etc). Pentru costurile salariale se recomanda ca in descrierea cheltuielii sa se precizeze numărul de ore de lucru pe zi, după caz, precum si numărul de zile sau luni pentru care va fi angajata fiecare persoana.

• Categorie – se va selecta din nomenclator categoria in care se încadrează cheltuiala

• Subcategorie – se va selecta din nomenclator subcategoria in care se încadrează cheltuiala

• Tip – se va selecta daca cheltuiala este directa sau indirecta;

• Achiziție – daca cheltuiala reprezintă o achiziție si aceasta a fost deja introdusa la secțiunea „Plan de Achiziții” in acest moment poate fi asociata cheltuielii.

• U.M. – unitatea de măsura (Pentru costurile salariale se recomanda ca unitatea de măsura sa fie ora)

• Cantitate – cantitatea necesara a fi folosita in cadrul subactivității

• Preț unitar fără tva

• Procent TVA – se va introduce procentul TVA aplicabil cheltuielii

• Nerambursabil – se calculează valoarea nerambursabila aferenta cheltuielii (in funcție de cofinanțarea stabilita prin ghidul solicitantului condiții specifice pentru apelul de proiecte).

• Justificare – va rugam sa justificați necesitatea efectuării cheltuielii, cantitatea si costul unitar.

Pentru justificarea costurilor detaliate in buget (excepție costurile indirecte care fac obiectul decontării prin mecanismul de costuri simplificate si costurile pentru care au fost stabilite plafoane) este obligatorie încărcarea in sistem de documente justificative. (studii de piață, analize de preț, etc).

Justificarea costurilor pentru resursa umana va fi făcută pe baza numărului de ore lucrate corelate cu activitatea desfășurata in cadrul proiectului.

În cazul in care exista cheltuieli de echipamente care vor fi folosite in cadrul mai multor activități/ subactivități, acestea vor fi alocate unei singure subactivități (se va evita spargerea costului echipamentului pe mai multe activități/ subactivități).

În cadrul cererii de finanțare, la secțiunea „Buget - Activități și cheltuieli”, solicitantul va menționa în câmpul „Justificarea cheltuielii” tema secundară vizată de cheltuiala respectivă și va explica modul în care cheltuiala contribuie la tema secundară și care este procentul din cheltuială aferent temei secundare vizate*.*

## 7.4 Anexe și documente obligatorii la depunerea cererii

Odată cu depunerea Cererii de finanțare se va transmite prin sistemul informatic MySMIS2021+:

* Acord de parteneriat, încheiat între solicitant și parteneri, dacă este cazul;
* Acord de colaborare, dacă este cazul;
* Procedura de selecție a partenerilor din sectorul privat, în cazul solicitanților entități finanțate din fonduri publice;
* CV Manager de proiect și documente suport care atestă educația și experiența profesională specifică;
* CV Coordonator proiect partener și documente suport care atestă educația și experiența profesională specifică;
* Documente care să demonstreze experiența relevantă în domeniul activităților desfășurate în proiect de solicitant/parteneri;

## 7.5 Aspecte administrative privind depunerea cererii de finanțare

Cererea de finanțare depusă de solicitanți trebuie să respecte modelul cadru aprobat prin ordin al ministrului investițiilor și proiectelor europene. La cererea de finanțare, solicitantul anexează, indiferent de program sau de apelul de proiecte, Anexa 1 ”Declarația unică”, care se completează conform prevederilor art. 8 alin. (2) și (3) din OUG nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027 și prin care solicitantul confirmă îndeplinirea condițiilor de eligibilitate și a cerințelor de conformitate administrativă.

Solicitantul are obligația de a completa cererea de finanțare cu toate informațiile necesare. Solicitantul are obligația de a anexa, la cererea de finanțare, toate documentele justificative, documentele suport și anexele prevăzute în prezentul ghid al solicitantului, necesare pentru etapa de evaluare tehnico-financiară a proiectului, acesta fiind responsabil pentru lipsa unora din aceste informații, documente sau anexe care pot conduce la decizii de respingere a cererii de finanțare în oricare din etapele de evaluare, de selecție sau de contractare.

## 7.6 Anexele și documente obligatorii la momentul contractării

La momentul contractării se vor transmite prin sistemul informatic MySMIS2021+ următoarele documente:

 Documente care atestă realitatea și conformitatea elementelor prezentate în cadrul Declarației unice

 Actele de înființare și de dobândire a personalității juridice

 Documentele statuare actualizate cu ultimele modificări( ex. act constitutiv, statut etc actualizate cu ultimele modificări)

 Extras actualizat din Registrul Asociațiilor și Fundațiilor sau certificat emis de Judecătorie sau Tribunal, care să ateste numărul de înregistrare al organizației și situația juridică a organizației

 Certificat ONRC

 Certificatul de atestare fiscala emis in conformitate cu prevederile Ordinului nr. 3654/2015 privind aprobarea procedurii de eliberare a certificatului de atestare fiscală, a certificatului de obligații bugetare, precum și a modelului și conținutului acestora. Solicitantului/partenerului NU i se poate acorda finanțarea nerambursabilă solicitată dacă se încadrează, din punct de vedere al obligațiilor de plată restante la bugetele publice, într-una din situațiile în care obligațiile de plată nete depășesc 1/12 din totalul obligațiilor datorate în ultimele 12 luni.

 Certificatul de atestare fiscală emis in conformitate cu prevederile Ordinului comun, al ministrului administrației și internelor și ministrului finanțelor publice nr.2052 bis/1528/2006 privind aprobarea unor formulare tipizate pentru stabilirea, constatarea, controlul, încasarea și urmărirea impozitelor și taxelor locale, precum și a altor venituri ale bugetelor locale, inclusiv pentru punctele de lucru. Certificatul trebuie să fie însoțit de Anexa privind verificarea eligibilității solicitanților de fonduri externe nerambursabile emisă in conformitate cu prevederile Ordinului comun, al ministrului administrației și internelor și ministrului finanțelor publice, nr. 75/767/2009 privind aprobarea unor formulare tipizate pentru activitatea de colectare a impozitelor și taxelor locale, desfășurată de către organele fiscale locale, în care trebuie să fie precizat că solicitantul se încadrează, la data întocmirii certificatului de atestare fiscală, in următoarea situație: "obligațiile de plată scadente nu depășesc 1/6 din totalul obligațiilor datorate in ultimul semestru încheiat".

 Împuternicire din partea consiliului director pentru persoana desemnată să semneze contractul de finanțare/documentele contractului, după caz

 Lista resurselor umane implicate in proiect, în cadrul căreia să se specifice în mod clar funcția deținută în proiect, nominalizarea persoanelor implicate în proiect (de exemplu coordonator formare etc, după caz), semnat de reprezentantul legal al solicitantului.

 CV-urile (in format Europass) membrilor echipei de implementare a proiectului care au fost nominalizați în etapa de contractare, în limba română, indicând funcția/rolul în proiect, datate și semnate de către titulari pe fiecare pagină, in cazul in care acestea nu au fost încărcate in etapa de depunere a cererii de finanțare.

 Diplome, certificate, adeverințe, contracte de muncă, fișe de post etc. care să ateste informațiile prezentate în CV-uri, referitoare la condițiile de studii și experiența profesională specifică necesare pentru ocuparea funcției în proiect, in cazul in care acestea nu au fost încărcate in etapa de depunere a cererii de finanțare. Se va avea în vedere încărcarea de documente suport relevante pentru demonstrarea studiilor și experienței specifice solicitate prin “Cerințe fisă post” din cererea de finanțare secțiunea “Resurse umane implicate”

 Declarație din partea solicitantului privind prevederile art.96 (1) din Legea 161/2003

 Declarație din partea solicitantului si a partenerilor privind evitarea dublei finanțări si utilizarea eficienta a fondurilor

 Declarație pe proprie răspundere conform căreia solicitantul confirmă faptul că nu există modificări intervenite asupra condițiilor inițiale prezentate în cererea de finanțare evaluată și aprobată

 Fișele de identificare financiară completate cu conturile deschise pe proiect

De asemenea, în vederea verificării îndeplinirii condițiilor din Ghidul Solicitantului Condiții Specifice, cu privire la evitarea dublei finanțări si utilizarea eficienta a fondurilor, se va transmite lista de achiziții a echipamentelor (mijloace fixe sau platforme, echipamente IT, etc) din cadrul fiecărui proiect aprobat, însoțită de o notă de fundamentare privind destinația și utilitatea fiecărui echipament, precum și o declarație pe propria răspundere din partea beneficiarul) cu privire la evitarea riscului de dublă finanțare pentru achiziționarea pe proiecte diferite a aceluiași tip de mijloace fixe sau platforme IT cu aceeași destinație.

## 7.7 Renunțarea la cererea de finanțare

Renunțarea la Cererea de finanțare a anterior semnării Contractului de finanțare se realizează prin transmiterea de către solicitant, prin intermediul aplicației informatice MySMIS2021/SMIS2021+, a unei solicitări scrise.

Renunțarea la implementarea proiectului, ulterior semnării Contractului de finanțare se realizează în conformitate cu prevederile Contractului de finanțare.

# PROCESUL DE EVALUARE, SELECȚIE ȘI CONTRACTARE A PROIECTELOR

## 8.1 Principalele etape ale procesului de evaluare, selecție și contractare

În cadrul mecanismului competitiv, AM PEO lansează un apel de proiecte (cu termen limită sau cu depunere continuă) prin care stabilește reguli de elaborare și depunere a proiectelor și prezintă etapele de verificare a conformității administrative și a evaluarii tehnice și financiare și de selecție, pe care le vor parcurge după depunere.

## 8.2 Conformitate administrativă – DECLARAȚIA UNICĂ

Evaluarea conformității administrative este complet digitalizată, realizată automat prin sistemul informatic MySMIS2021/SMIS2021+, pe baza declarației unice , a cererii de finanțare, a bugetului și documentelor suport/justificative și a anexelor la cererea de finanțare încărcate de către solicitant în sistemul informatic MySMIS/2021/SMIS2021+. Declarația unică este prevăzută în Anexa nr. 1 la prezentul Ghid.

După verificarea digitalizată a conformității administrative, sistemul/aplicația informatică MySMIS2021/SMIS2021+ va informa solicitantul/liderul de parteneriat cu privire la trecerea la etapa de evaluare tehnică și financiară preliminară prin emiterea automată a unui certificat de conformitate administrativă, prin intermediul aplicației informatice MySMIS2021/SMIS2021+.

Numai Cererile de finanțare care au obținut Certificatul de conformitate administrativă sunt admise în următoarea etapă a procesului de evaluare, respectiv evaluarea tehnică și financiară preliminară.

În etapa de evaluare a conformității administrative și a eligibilității nu se pot solicita clarificări

## 8.3 Etapa de evaluare preliminară

Evaluarea eligibilității Cererii de finanțare se realizează în conformitate cu Metodologia de verificare, evaluare și selecție a proiectelor ȋn cadrul programului educație și ocupare 2021 – 2027 (PEO) și în conformitate cu criteriile și sub-criteriile de evaluare menționate în Anexa nr.2 Criterii de evaluare tehnică și financiară preliminară (ETFP) la prezentul Ghid al Solicitantului Condiții Specifice.

Criteriile de evaluare privind eligibilitatea proiectului si a activităților sunt:

* Încadrarea proiectului propus spre finanțare în programul operațional
* Respectarea criteriilor de eligibilitate a cheltuielilor
* Includerea tuturor activităților obligatorii
* Respectarea condițiilor de acces stabilite în ghidul Solicitantului – Condiții Specifice.
* Demonstrarea capacitații financiare a parteneriatului
* Respectarea legislației europene și naționale, în cazul solicitanților entități finanțate din fonduri publice in ceea ce privește selecția partenerului/partenerilor ( unde este cazul)
* Depunerea acordului de parteneriat daca este cazul.

## 8.4 Evaluarea tehnică și financiară. Criterii de evaluare tehnică și financiară

Evaluarea tehnică și financiară se realizează în conformitate cu Metodologia de verificare, evaluare şi selecție a proiectelor ȋn cadrul Programului Educație și Ocupare 2021 – 2027 (PEO) și în conformitate cu criteriile și subcriteriile de evaluare menționate în Anexa nr. 3 Criterii de evaluare tehnică și financiară calitativă la prezentul Ghid al Solicitantului Condiții Specifice.

Criteriile de evaluare tehnică și financiară aplicabile prezentului apel de proiecte sunt:

* Relevanța – maxim 30 de puncte, minim 21 de puncte. Cererile de finanțare care obțin mai puțin de 21 de puncte la criteriul Relevanță vor fi respinse;
* Eficacitate – maxim 30 de puncte, minim 21 de puncte. Cererile de finanțare care obțin mai puțin de 21 de puncte la criteriul Eficacitate vor fi respinse;
* Eficiență - maxim 30 de puncte, minim 21 de puncte. Cererile de finanțare care obțin mai puțin de 21 de puncte la criteriul Eficiență vor fi respinse;
* Sustenabilitate – maxim 10 puncte, minim 7 puncte. Cererile de finanțare care obțin mai puțin de 21 de puncte la criteriul Sustenabilitate vor fi respinse.

## 8.5 Aplicarea pragului de calitate

În cazul programelor cofinanțate din FSE+ pragul de calitate, sub care proiectele depuse la finanțare sunt declarate respinse, este de minim 70% din punctajul maxim care poate fi acordat.

## 8.6 Aplicarea pragului de excelență

Nu este cazul.

## 8.7 Notificarea rezultatului evaluării tehnice și financiare.

Rezultatele evaluării tehnice și financiare se comunică solicitantului, indicându-se punctajul obținut pentru fiecare criteriu precum și justificarea rezultatului evaluării tehnice și financiare, respectiv a punctajului pentru fiecare criteriu de evaluare în parte pentru apelurile de proiecte pentru care este prevăzută acordarea de punctaje.

Pentru apelurile de proiecte cu termen limită de depunere, selecția proiectelor se va face în ordinea descrescătoare a punctajului obținut, în limita fondurilor disponibile pentru cererea de proiecte.

Rezultatul evaluării tehnice şi financiare va fi comunicat conform prevederilor Metodologiei de verificare, evaluare şi selecție a proiectelor ȋn cadrul POEO 2021 – 2027.

## 8.8 Contestații

Cu privire la rezultatul evaluării tehnice și financiare, solicitantul/liderul de parteneriat, după caz, poate formula contestație pe cale administrativă în termen de 30 zile calendaristice calculat de la data comunicării acestuia prin intermediul sistemului informatic MySMIS2021/SMIS2021+.

Contestația trebuie să cuprindă cel puțin următoarele elemente:

a) datele de identificare ale solicitantului: denumire, sediu, datele de contact, precum și alte atribute de identificare, în condițiile legii, cum sunt: numărul de înregistrare în Registrul Comerțului sau într-un alt registru public, codul unic de înregistrare, precum și a cererii de finanțare: titlu, cod unic SMIS;

b) datele de identificare ale reprezentantului legal al solicitantului;

c) obiectul contestației;

d) criteriul/criteriile contestate;

e) motivele de fapt și de drept pe care se întemeiază contestația, detaliate pentru fiecare criteriu de evaluare și selecție în parte contestat;

f) semnătura reprezentantului legal/împuternicit al solicitantului.

Decizia Comitetului de soluționare a contestațiilor este definitivă în sistemul căilor administrative de atac. Ea poate fi atacată la instanțele judecătorești în condițiile Legii contenciosului administrativ nr. 554/2004, cu modificările și completările ulterioare.

Comitetul de Soluționare a Contestațiilor respinge automat contestațiile care:

- reclamă faptul ca nu au fost recepționate solicitările de clarificări, scrisorile de corecții bugetare sau notificările/deciziile de comunicare a rezultatelor verificării și evaluării, dar a căror primire AM PEO/OI PEO o poate dovedi cu confirmarea de transmitere electronică sau cu raportul de expediție prin fax, e-mail;

- este expediată de solicitant după termenul stipulat în notificarea/scrisoarea/decizia de comunicare a rezultatelor verificării și evaluării.

Contestația trebuie să vizeze explicit criteriile din grila de evaluare. Vor fi reevaluate doar criteriile contestate. Termenul maxim de soluționare a unei contestații este de 30 zile de la data înregistrării acesteia.

# 8.9 Contractarea proiectelor

8.9.1 Verificarea îndeplinirii condițiilor de eligibilitate

După finalizarea evaluării tehnice și financiare a cererilor de finanțare, AM PEO/OI PEO, după caz, demarează etapa de contractare. Intrarea în etapa de contractare este adusă la cunoștința solicitantului al cărui proiect a fost selectat, prin aplicația informatică MySMIS2021/SMIS2021+, în termen de maxim 5 zile lucrătoare calculat de la data finalizării etapei de evaluare tehnică și financiară, respectiv de la data finalizării procesului de contestații, după caz. Procesul de contractare se derulează în conformitate cu prevederile Ghidului Solicitantului Condiții Generale secțiunea 5.3 Contractare.

### 8.9.2 Decizia de acordare/respingere a finanțării

AM/OI PEO va emite decizia de selecție/aprobare a finanțării, respectiv decizia de respingere a cererii de finanțare. Pentru cererile de finanțare selectate, AM/OI va proceda la încheierea contractului de finanțare/emiterea deciziei/ordinului de finanțare.

### 8.9.3 Definitivarea planului de monitorizare al proiectului

În conformitate cu Ordinul ministrului investițiilor și proiectelor europene nr. 1.777/2023, menționat la art. 4 alin.(1) art. 6 alin (1) și (3) art.7 alin (1) și (3) art. 14 alin (2) și art. 17 alin (2) din Ordonanța de Urgență a Guvernului nr. 23 din 12 aprilie 2023 privind instituirea unor măsuri de simplificare și digitalizare pentru gestionarea fondurilor europene aferente politicii de coeziune 2021-2027 se completează anexa aplicabilă și se stabilesc ținte trimestriale pentru atingerea rezultatelor asumate.

Planul de monitorizare a proiectului este parte integrantă a contractului de finanțare/deciziei de finanțare, după caz, și cuprinde indicatorii de etapă stabiliți pentru perioada de implementare a proiectului pe baza cărora se monitorizează și se evaluează progresul implementării proiectului, precum și condițiile și documentele justificative pe baza cărora se evaluează și se probează îndeplinirea acestora, în vederea atingerii obiectivelor și țintelor finale ale indicatorilor de realizare și de rezultat prevăzuți în cererea finanțare și asumați în contractul de finanțare/decizia de finanțare.

Planul de monitorizare include, de asemenea, valorile țintelor finale ale indicatorilor de realizare și de rezultat care trebuie atinse ca urmare a implementării proiectului, precum și valorile de bază/de referință ale acestora, dacă există.

### 8.9.4 Semnarea contractului de finanțare /emiterea deciziei de finanțare

Pentru cererile de finanțare selectate, autoritatea de management/organismul intermediar va proceda la încheierea contractului de finanțare. Contractul de finanțare, după caz, se generează de sistemul informatic MySMIS2021/SMIS2021+ și se semnează, numai în format electronic, de către reprezentantul legal/persoanele împuternicite ale AM/OI, după caz, și reprezentantul legal/persoanele împuternicite desemnate de solicitant/liderul de parteneriat în numele parteneriatului constituit.

# ASPECTE PRIVIND CONFLICTUL DE INTERESE

La conceperea cererii de finanțare precum si pe toată perioada implementării proiectului, beneficiarii/ partenerii vor trebui să respecte prevederile legale europene și naționale în vigoare referitoare la conflictul de interese şi regimul incompatibilităţilor.

Beneficiarii de finanţare nerambursabilă se obligă să întreprindă toate diligenţele necesare pentru a evita orice conflict de interese şi să informeze cu celeritate AM PEO în legătură cu orice situaţie care dă naştere sau este posibil să dea naştere unui astfel de conflict. În cazul apariţiei riscului unei astfel de situații beneficiarul/ partenerii trebuie să ia măsuri care să conducă la evitarea, respectiv stingerea lui şi să informeze în scris AM PEO / OI PEO delegat în legătură cu orice situație care dă naștere sau este posibil să dea naștere unui astfel de conflict, în termen de 3 (trei) zile lucrătoare de la apariția unei astfel de situații.

Reprezintă conflict de interese orice situație care împiedică beneficiarul/partenerii de a avea o atitudine obiectivă şi imparţială, sau care îi împiedică să execute activităţile prevăzute în cererea de finanţare într-o manieră obiectivă şi imparţială, din motive referitoare la familie, viaţă personală, afinităţi politice sau naţionale, interese economice sau orice alte interese. Interesele anterior menţionate includ orice avantaj pentru persoana în cauză, soţul/soţia sau o rudă ori un afin, până la gradul 2 inclusiv.

Această prevedere se aplică Beneficiarului, Partenerilor, subcontractorilor, furnizorilor şi angajaților Beneficiarului/Partenerului şi altor persoane juridice publice sau private, în cazul în care acestea sunt implicate în activităţi care pot fi încadrate în execuţia, auditarea sau controlul bugetului Uniunii Europene, precum și angajaților AM PEO/OI PEO delegat si persoanelor fizice sau juridice care desfăşoară activităţi externalizate pentru AM PEO/OI PEO delegate, implicați direct în procesul de evaluare/selecţie/aprobare/control, după caz, a cererilor de finanţare, respectiv în procesul de verificare/autorizare/ plată/control al cererilor de rambursare/plată.

În temeiul articolului 61 alin. (3) din Regulamentul (UE, Euratom) 2018/1046 al Parlamentului European şi al Consiliului din 18 iulie 2018 privind normele financiare aplicabile bugetului general al Uniunii, un conflict de interese există în cazul în care exercitarea imparțială și obiectivă a funcțiilor unui actor financiar sau ale unei alte persoane implicate în execuția bugetului „este compromisă din motive care implică familia, viața afectivă, afinitățile politice sau naționale, interesul economic sau orice alt interes personal direct sau indirect”.

În sensul aspectelor menționate mai sus, Beneficiarii și Partenerii acestora se obligă să ia toate măsurile pentru respectarea regulilor pentru evitarea conflictului de interese, conform următoarelor prevederi legislative europene si nationale:

- articolul 61 din Regulamentul (UE, EUROATOM) nr. 1046/2018 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012;

- Capitolul II, Secțiunea a 2-a Reguli în materia conflictului de interese, din OUG nr.66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor euroopene şi/sau a fondurilor publice naţionale aferente acestora, cu modificările și completările ulterioare;

- Titlul IV, Capitolul II din Legea nr.161/2003 privind unele masuri pentru asigurarea transparentei in exercitarea demnităților publice, a funcțiilor publice si in mediul de afaceri, prevenirea și sancționarea corupției, cu modificările și completările ulterioare, pentru beneficiarii care fac parte din categoria subiecților de drept public;

- capitolul II, secțiunea 4 Reguli de evitare a conflictului de interese, (art. 58-63), din Legea nr. 98/2016 privind achizițiile publice.

# 10.ASPECTE PRIVIND PRELUCRAREA DATELOR CU CARACTER PERSONAL

Solicitanții și beneficiarii de finanțare nerambursabilă au obligația respectării prevederilor Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul General privind Protecția Datelor), prevederi transpuse în legislația națională prin Legea nr. 190/ 2018, precum şi prevederile Directivei 2002/58/CE privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpusă în legislația națională prin Legea nr. 506/2004 privind prelucrarea datelor cu caracter personal și protecția vieții private în sectorul comunicațiilor electronice, cu modificările si completările ulterioare.

Depunerea cererii de finanțare reprezintă un angajament ferm privind acordul solicitantului/ partenerilor, în nume propriu și/sau pentru interpuși, cu privire la prelucrarea datelor cu caracter personal procesate în toate fazele de evaluare și selecție și ulterior, dacă este cazul, în toate fazele de contractare, implementare, sustenabilitate a proiectului, inclusiv în cadrul aplicațiilor electronice MySMIS2021/SMIS2021+.

# ASPECTE PRIVIND MONITORIZAREA TEHNICĂ ȘI RAPOARTELE DE PROGRES

## 11.1 Rapoartele de progres

În procesul de monitorizare a proiectelor se elaborează raportul de progres și raportul de vizită, al căror conținut-cadru este aprobat prin ordin al ministrului investițiilor și proiectelor europene.

Raportul de progres se generează prin sistemul informatic MySMIS2021/SMIS2021+ de către beneficiar și se transmite periodic, conform prevederilor Ghidului solicitantului și ale contractului/deciziei de finanțare, în termen de 30 de zile de la finalizarea perioadei de raportare. AM/OI, după caz, aplică măsuri consolidate de monitorizare și poate să aplice măsurile corective prevăzute în contractul de finanțare pentru cheltuielile aferente perioadei de raportare solicitate la rambursare în cazul nerespectării repetate a termenului de depunere a raportului care conduce la apariția de decalaje între progresul fizic la nivelul țintelor asumate și stadiul din rapoartele de progres și pe care are obligația de a le prevedea în contractul/decizia de finanțare.

## 11.2 Vizitele de monitorizare

Beneficiarul este responsabil pentru implementarea proiectului în condițiile specificate în contractul de finanțare/decizia de finanțare, după caz. Vizitele de monitorizare pot fi vizite la fața locului, speciale de tip ad-hoc, încrucișate și ex post, vizite pe teren la beneficiarii proiectelor, atât în perioada de implementare, cât și post implementare, pe perioada în care beneficiarul/liderul de parteneriat are obligația de a asigura caracterul durabil al operațiunilor potrivit prevederilor art. 65 din Regulamentul (UE) 2021/1.060, cu modificările și completările ulterioare.

## 11.3 Mecanismul specific indicatorilor de etapă. Planul de monitorizare

Verificarea tehnică a proiectului se va realiza pe baza Rapoartelor tehnice de progres, transmise de beneficiar însoțite de documente suport care atestă derularea activităților, atingerea rezultatelor și a indicatorilor asumați prin cererea de finanțare. Descrierea și detalierea procesului tehnic de transmitere a Rapoartelor tehnice de progres și a documentelor suport va fi prezentată de către AM PEO prin publicarea Manualului Beneficiarului.

# ASPECTE PRIVIND MANAGEMENTUL FINANCIAR

## 12.1 Mecanismul cererilor de prefinanțare

Mecanismul cererilor de prefinanțare se derulează cu respectarea prevederilor cap. IV din OUG nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă.

## 12.2 Mecanismul cererilor de plată

Mecanismul cererilor de plată se derulează cu respectarea prevederilor cap. V din OUG nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă.

## 12.3 Mecanismul cererilor de rambursare

Mecanismul cererilor de rambursare se derulează cu respectarea prevederilor cap. V din OUG nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă.

## 12.4 Graficul cererilor de prefinanțare/plată/rambursare

În ceea ce privește mecanismul prefinanțării, mecanismul cererii de plată și mecanismul cererii de rambursare, se vor respecta prevederile Ordonanței de Urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare.

## 12.5 Vizitele la fața locului

Vizitele la fața locului sunt vizite pe teren la beneficiarii proiectelor, atât în perioada de implementare, cât și post implementare, pe perioada în care beneficiarul/liderul de parteneriat are obligația de a asigura caracterul durabil al operațiunilor potrivit prevederilor art. 65 din Regulamentul (UE) 2021/1.060, cu modificările și completările ulterioare.

Raportul de vizită se elaborează de autoritatea de management/organismul intermediar, după caz, prin sistemul informatic MySMIS2021/SMIS2021, în conformitate cu prevederile procedurilor operaționale și se generează în termen de 10 zile lucrătoare de la data vizitei efectuate la fața locului.

# MODIFICAREA GHIDULUI SOLICITANTULUI

## 13.1 Aspectele care pot face obiectul modificărilor prevederilor ghidului solicitantului

Prevederile prezentului Ghid al Solicitantului Condiții Specifice pot fi modificate, în cazuri temeinic justificate, prin Ordin al ministrului investițiilor și proiectelor europene.

Aspecte ce pot face obiectul modificărilor prevederilor prezentului Ghid al solicitantului condiții specifice:

 data limită de depunere a Cererilor de finanțare în aplicația MySMIS2021/SMIS2021+

 anexele la Ghidul Solicitantului Condiții Specifice

 alte elemente, identificate ulterior lansării apelului de proiecte, ca fiind deficitare a căror remediere necesită modificarea Ghidului Solicitantului Condiții Specifice

## 13.2 Condiții privind aplicarea modificărilor pentru cererile de finanțare aflate în procesul de selecție (condiții tranzitorii)

Modificarea datei limită de depunere a cererilor de finanțare nu afectează cererile de finanțare depuse, acestea urmând să fie incluse în procesul de evaluare după închiderea apelului. Orice modificare adusă la Ghidul Solicitantului Condiții Specifice nu afectează Cererile de finanțare depuse, acestea fiind evaluate pe baza prevederilor Ghidului Solicitantului Condiții Specifice în vigoare la data depunerii cererii de finanțare.

# ANEXE

## 14.1. Anexa nr. 1. Declarație unică

## 14.2. Anexa nr. 2. Criterii de evaluare tehnică și financiară preliminară

## 14.3. Anexa nr. 3. Criterii de evaluare tehnică și financiară calitativă

14.4. Anexa nr. 4. Contractul de finanțare – Condiții Specifice

## 14.5. Anexa nr. 5. Model Declarație privind evaluarea conformității cu Carta drepturilor fundamentale ale Uniunii Europene

## 14.6. Anexa nr. 6. Model Declarație privind evaluarea conformității cu Convenția ONU privind drepturile persoanelor cu dizabilități

14.6. Anexa nr. 7. ACORD DE COLABORARE între Liderul de parteneriat și Partenerul Asociat/Partenerii Asociați (Model recomandat)

1. Aplicarea măsurilor prevăzute în raport a fost stabilită de Guvernul României prin Memorandumul privind implementarea Proiectului „România Educată” și aprobarea priorităților în reforma sistemului național de educație din 10.09.2021. [↑](#footnote-ref-1)
2. Comisia Europeană (2022), *Monitorul educației și formării*, accesibil la pagina web <https://op.europa.eu/webpub/eac/education-and-training-monitor-2022/ro/country-reports/romania.html>, [↑](#footnote-ref-2)
3. Hâj, C.M., Țucă, P., Alexe-Coteț, D. (2022), *Accesul în învățământul superior - o perspectivă cantitativă*, București, [↑](#footnote-ref-3)
4. Curaj, A., Cismaru, D.M., Corbu, N., Fiț, R., Frunzaru, V., Gologan, D., Hâj, C.M., Mărgineanu, A., Stăvaru, A.-M., Ștefăniță (2020), Politici publice privind echitatea în învățământul superior: *Impactul politicii de alocare a locurilor speciale pentru absolvenți ai liceelor din mediul rural*, comunicare.ro. [↑](#footnote-ref-4)
5. O’Shea, S (2016). Avoiding the manufacture of ‘sameness’: first-in-family students, cultural capital and the higher education environment. *High Educ* 72, 59–78 [↑](#footnote-ref-5)
6. Yosso, T.J. (2005). *Whose culture has capital?* Race, Ethnicity and Education, 8(1), pp. 69–91. [↑](#footnote-ref-6)
7. Choy, S. P. (2001). Students whose parents did not go to college: Postsecondary access, persistence, and attainment. [↑](#footnote-ref-7)
8. Thayer, P. B. (2000). Retention of students from first generation and low income backgrounds. [↑](#footnote-ref-8)
9. Striplin, J. J. (1999). Facilitating Transfer for First-Generation Community College Students. ERIC Digest. [↑](#footnote-ref-9)
10. Deaconu Ș.M., Hâj C.M. (2022), Studiu privind angajabilitatea absolvenților de învățământ superior din România (2021), București, Editura UEFISCDI. [↑](#footnote-ref-10)
11. Coteț-Alexe, D., Hâj, C.M., Păunescu, M., *Abandonul în învățământul superior românesc. Definire, măsurare, interpretare* (2022), Editura UEFISCDI, București. [↑](#footnote-ref-11)
12. Tipologia de măsuri ține cont de *Concluziile Consiliului privind reducerea părăsirii timpurii a școlii și promovarea succesului școlar (2015/C 417/05)*, fiind utilizată în cadrul unor instituții de învățământ superior, ca parte a tranziției între învățământul preuniversitar și cel universitar. Un exemplu în acest sens îl reprezintă Universitatea „Babeș-Bolyai” din Cluj-Napoca, prin *Strategia de diminuare a riscului de abandon al studenților* din cadrul, 2018 (https://senat.ubbcluj.ro/wp-content/uploads/2018/07/Strategie-abandon-academic-UBB-2018.pdf) [↑](#footnote-ref-12)
13. **Partener asociat** = partener în proiect, care nu primește finanțare directă din partea Uniunii Europene, dar care beneficiază de rezultatele proiectului și are rolul de a facilita implementarea proiectului prin participarea la activitățile acestuia și prin asigurarea grupului țintă. Parteneriatul este încheiat prin semnarea unui acord de colaborare între Solicitant și Partenerul asociat, conform modelului prevăzut în *Anexa 7.*  [↑](#footnote-ref-13)
14. Conform OUG nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021-2027, activitate sau pachet de activități care trebuie să respecte următoarele condiții cumulative:(i) are legătură directă cu obiectul proiectului pentru care se acordă finanțarea și contribuie în mod direct și semnificativ la realizarea obiectivelor și la obținerea rezultatelor acestuia;(ii) se regăsește în cererea de finanțare sub forma activităților eligibile obligatorii;(iii) nu face parte din activitățile conexe;(iv) bugetul estimat alocat activității sau pachetului de activități reprezintă minimum 50% din bugetul eligibil al proiectului. [↑](#footnote-ref-14)