Programul Educație și Ocupare 2021-2027

Prioritate: 6 - Prevenirea părăsirii timpurii a școlii și creșterea accesului și a participării grupurilor dezavantajate la educație și formare profesională

Obiectiv specific ESO4.6: f Promovarea accesului egal la educație și formare de calitate și favorabile incluziunii, precum și a absolvirii acestora, în special pentru grupurile defavorizate, de la educația și îngrijirea timpurie, educația și formarea generală și profesională până la învățământul terțiar, precum și educația și învățarea în rândul adulților, inclusiv prin facilitarea mobilității în scop educațional pentru toți și a accesibilității pentru persoanele cu dizabilități

Tip de acțiune: 6.f.6. - Intervenții pentru creșterea accesului și a participării la învățământul terțiar, în special pentru grupurile subreprezentate

Apel de proiecte: Primul student în familie

**Anexa 8**

**ACORD DE COLABORARE între Liderul de parteneriat și Partenerul Asociat/Partenerii Asociați**

**(Model recomandat)**

Art. 1. Părțile

1. *denumirea completă a organizației,* cu sediul în *adresa sediului,* codul fiscal[[1]](#footnote-1) având calitatea de Lider parteneriat/Partener 1
2. *denumirea completă a unității de învățământ,* cu sediul în *adresa sediului,* codul fiscal ..., având calitatea de Partener Asociat 1
3. *denumirea completă a unității de învățământ,* cu sediul în *adresa sediului,* codul fiscal având calitatea de Partener Asociat n, *n= numărul total de membri ai parteneriatului*

au convenit următoarele:

Art. 2. Obiectul

1. Obiectul acestui acord este de a stabili drepturile și obligațiile părților, precum și responsabilitățile ce le revin în implementarea activităților aferente proiectului: *titlul proiectului,* care este depus în cadrul Programului Operațional Educație și Ocupare, apel de proiecte
2. Cererea de finanțare, inclusiv anexele sale, sunt parte integrantă a acestui acord.

Art. 3. Principiile de bună practică ale colaborării

1. Toți partenerii și partenerii asociați contribuie la implementarea proiectului conform rolului și responsabilităților asumate în cadrul proiectului, așa cum acestea sunt definite în cadrul Acordului de Parteneriat (anexă la Cererea de finanțare) și al prezentului Acord de Colaborare.
2. Părțile trebuie să se consulte în mod regulat și să se informeze asupra tuturor aspectelor privind evoluția proiectului.
3. Toți partenerii și partenerii asociați trebuie să implementeze sau să faciliteze implementarea activităților proiectului cu respectarea standardelor profesionale și de etică cele mai înalte.

Art. 4 Roluri și responsabilități PARTENERULUI ASOCIAT în implementarea proiectului

(1) Fiecare Parteneri asociat are următoarele roluri și responsabilități:

1. Facilitează accesul partenerilor în unitatea de învățământ și comunicarea acestora cu grupurile țintă (elevi, părinți, cadre didactice și personal de sprijin) din cadrul acesteia.
2. Participă activ la toate activitățile proiectului care implică unitatea de învățământ și grupurile țintă aferente, în vederea atingerii indicatorilor și rezultatelor propuse în Cererea de finanțare.
3. Documentează valoarea indicatorilor aferenți activităților proiectului, care sunt la dispoziția unității de învățământ, la începutul proiectului (baseline data) și monitorizează evoluția lor (inclusiv prin completarea corectă și la zi a informațiilor în baza de date SIIIR) pentru toate grupurile țintă la care are acces.
4. Oferă partenerilor de proiect informații corecte și complete privind progresul activităților și tuturor grupurilor țintă la care are acces, în vederea evaluării activitățior din proiect și a raportării către finanțator.
5. Asigură corelarea Planului de Dezvoltare Instituțională al unității de învățământ cu direcțiile strategice ale proiectului.
6. Partenerii asociați nu sunt obligați să aibă contribuție financiară proprie în proiect.
7. Bunurile achiziționate prin proiect și puse la dispoziția școlii pe parcursul implementării acestuia pot fi donate de Liderul de parteneriat partenerului asociat, cu respectarea cerințelor minime privind asigurarea durabilității proiectului.

Art. 5. Perioada de valabilitate a acordului

Perioada de valabilitate a Acordului începe la data semnării prezentului Acord și încetează la data la care Contractul de Finanțare aferent proiectului își încetează valabilitatea. Prelungirea perioadei de valabilitate a contractului de finanțare conduce automat la extinderea Perioadei de valabilitate a prezentului acord.

Art. 6. Drepturile și obligațiile liderului de proiect (Partenerului 1)

1. Drepturile liderului de parteneriat
2. Liderul de Parteneriat (beneficiar/Partener 1) are dreptul să solicite partenerilor asociați furnizarea oricăror informații și documente legate de proiect, în scopul elaborării rapoartelor de progres, a cererilor de rambursare și altor documente necesare implementării proiectului și executării contractului de finanțare.
3. Obligațiile liderului de parteneriat
4. Liderul de parteneriat (Partener 1) va consulta partenerii și partenerii asociați cu regularitate, îi va informa despre progresul în implementarea proiectului și le va furniza copii ale rapoartelor de progres și financiare, precum și copii ale altor documente necesare implementării proiectului și executării contractului de finanțare.

Art. 7 Drepturile și obligațiile Partenerilor asociați

1. Drepturile Partenerilor asociați
2. Partenerii asociați au dreptul să fie consultați cu regularitate de către liderul de parteneriat, să fie informați despre progresul în implementarea proiectului și să li se furnizeze, de către liderul de parteneriat copii ale rapoartelor de progres și financiare, precum și copii ale altor documente necesare implementării proiectului și executării contractului de finanțare.
3. Obligațiile Partenerilor Asociați
4. Partenerii asociați sunt obligați să furnizeze orice informații de natură tehnică sau financiară legate de proiect, solicitate de către Autoritatea de Management, Organismul Intermediar, Autoritatea de Certificare, Autoritatea de Audit, Comisia Europeană sau orice alt organism abilitat să verifice sau să realizeze auditul asupra modului de implementare a proiectelor cofinanțate din instrumente structurale.
5. Partenerii asociați sunt obligați să furnizeze liderului de proiect orice informații sau documente privind implementarea proiectului, în scopul elaborării rapoartelor de progres precum și orice alte documente necesare implementării proiectului și executării contractului de finanțare.

Art. 8 Legea aplicabilă

1. Prezentului Acord i se va aplica și va fi interpretat în conformitate cu legea română.
2. Pe durata prezentului Acord, părțile vor avea dreptul sa convină în scris asupra modificării anumitor clauze, prin semnarea unui nou acord de colaborare si aprobarea acestuia de către AMPOE/OIME, prin act adițional la contractul de finanțare, oricând interesele lor cer acest lucru sau când aceste circumstanțe au loc și nu au putut fi prevăzute în momentul în care s-a încheiat prezentul Acord.

Art. 9 Dispoziții finale

(1) Toate posibilele dispute rezultate din prezentul acord sau în legătură cu el, pe care părțile nu le pot soluționa pe cale amiabilă, vor fi soluționate de instanțele competente.

Întocmit în *număr de exemplare* exemplare, în limba română, câte unul pentru fiecare parte și un original pentru cererea de finanțare.

Semnături

|  |  |
| --- | --- |
| Lider de parteneriat (Partener 1) | *Numele, prenumele și funcția reprezentantului legal al Semnătura Data și locul semnării*  *organizației* |
| Partener asociat 1 | *Numele, prenumele și funcția reprezentantului legal al Semnătura Data și locul semnării*  *organizației* |
| Partener asociat n | *Numele, prenumele și funcția reprezentantului legal al Semnătura Data și locul semnării*  *organizației* |

1. Codul fiscal sau codul TVA, după caz [↑](#footnote-ref-1)